title: 2012/93/Euratom: Deċiżjoni tal-Kunsill tad- 19 ta’ Diċembru 2011 dwar il-Programm Kwadru tal-Komunità Ewropea tal-Enerġija Atomika għal riċerka nukleari u attivitajiet ta’ taħriġ (2012-2013)

text:
               18.2.2012

               MT

               Il-Ġurnal Uffiċjali tal-Unjoni Ewropea

               L 47/25

         DEĊIŻJONI TAL-KUNSILL
   tad-19 ta’ Diċembru 2011
   dwar il-Programm Kwadru tal-Komunità Ewropea tal-Enerġija Atomika għal riċerka nukleari u attivitajiet ta’ taħriġ (2012-2013)
   (2012/93/Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 7 tiegħu,
   Wara li kkunsidra l-proposta mill-Kummissjoni Ewropea sottomessa wara konsultazzjoni mal-Kumitat tax-Xjenza u t-Teknoloġija,
   Wara li kkunsidra l-opinjoni tal-Parlament Ewropew (1),
   Wara li kkunsidra l-opinjoni tal-Kumitat Ekonomiku u Soċjali Ewropew (2),
   Billi:

               (1)

               Sforzi konġunti nazzjonali u Ewropej fil-qasam tar-riċerka u t-taħriġ huma essenzjali biex jiġi promoss u żgurat it-tkabbir ekonomiku u l-benesseri taċ-ċittadini fl-Ewropa.

               (2)

               Il-Programm Kwadru tal-Komunità Ewropea tal-Enerġija Atomika għal riċerka nukleari u attivitajiet ta’ taħriġ (2012 - 2013), (minn hawn ’il quddiem “il-Programm Kwadru”) għandu jikkumplimenta azzjonijiet oħrajn tal-Unjoni Ewropea fil-qasam tal-politika tar-riċerka li huma meħtieġa għall-implimentazzjoni tal-istrateġija Ewropa 2020 adottata mill-Kunsill Ewropew tas-17 ta’ Ġunju 2010, b’mod partikolari dawk dwar l-edukazzjoni, it-taħriġ, il-kompetittività u l-innovazzjoni, l-industrija, l-impjiegi, u l-ambjent.

               (3)

               Il-Programm Kwadru għandu jibni fuq il-kisbiet tas-Seba’ Programm Kwadru adottat bid-Deċiżjoni tal-Kunsill 2006/970/Euratom tat-18 ta’ Diċembru 2006 dwar is-Seba’ Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u attivitajiet ta’ taħriġ (2007 - 2011) (3), filwaqt li jinkludi enfasi msaħħa meħtieġa fuq is-sikurezza nukleari li tikkontribwixxi għall-orjentazzjoni mill-ġdid tar-riċerka nukleari. Huwa għandu jikkontribwixxi wkoll għall-ħolqien ta’ Żona Ewropea ta’ Riċerka u lejn l-iżvilupp ta’ ekonomija u soċjetà ta’ għarfien fl-Ewropa.

               (4)

               Il-Programm Kwadru għandu jikkontribwixxi għall-implimentazzjoni tal-Unjoni tal-Innovazzjoni, waħda mill-inizjattivi ewlenin tal-Ewropa 2020 adottata mil-konklużjonijiet tal-Kunsill fil-laqgħa tiegħu tal-25 u s-26 ta’ Novembru 2010, billi tittejjeb il-kompetizzjoni għall-eċċellenza xjentifika u jaċċelera t-tqiegħed ta’ innovazzjonijiet ewlenin fil-qasam tal-enerġija nukleari, notevolment fis-sikurezza tal-fużjoni u dik nukleari, u jikkontribwixxi sabiex jiġu ttrattati sfidi relatati mal-enerġija u t-tibdil fil-klima.

               (5)

               Fil-kuntest tal-Politika dwar l-Enerġija għall-Ewropa l-Kunsill Ewropew f’laqgħa tiegħu tat-8 u 9 ta’ Marzu 2007 kkonferma li hija r-responsabbiltà ta’ kull Stat Membru li jiddeċiedi jekk jiddependix jew le fuq l-enerġija nukleari u enfasizza li dan għandu jsir filwaqt li jitkompla t-titjib fis-sikurezza nukleari u l-ġestjoni tal-iskart radjuattiv. Huwa rikonoxxut ukoll li l-enerġija nukleari għandha, għalissa, ir-rwol ta’ “teknoloġija li tgħaqqad” f’ċerti Stati Membri.

               (6)

               Minkejja l-impatt potenzjali tal-enerġija nukleari fuq il-provvista tal-enerġija u l-iżvilupp ekonomiku, inċidenti nukleari severi jista’ jkollhom il-potenzjal li jipperikolaw is-saħħa tal-bniedem. Għalhekk, taħt il-Programm Kwadru, is-sikurezza nukleari u, fejn adatt, aspetti ta’ sigurtà għandhom jingħataw l-akbar attenzjoni possibbli. L-aspetti ta’ sigurtà tal-Programm Kwadru għandhom ikunu limitati għal azzjonijiet diretti taċ-Ċentru Konġunt għar-Riċerka (JRC).

               (7)

               Il-Pjan Strateġiku Ewropew għat-Teknoloġija tal-Enerġija (il-Pjan SET) stabbilit fil-konklużjonijiet tal-Kunsill fil-28 ta’ Frar 2008, qed jaċċelera l-iżvilupp ta’ portafoll ta’ teknoloġiji b’livell baxx ta’ emissjoni ta’ karbonju. Il-Kunsill Ewropew qabel, fil-laqgħa tal-4 ta’ Frar 2011, li l-Unjoni u l-Istati Membri tagħha ser jippromwovu l-investiment fis-sorsi ta’ enerġija rinnovabbli, f’tekonoloġiji sikuri u sostenibbli li jużaw livell baxx ta’ karbonju u jiffukaw fuq l-implimentazzjoni tal-prijoritajiet tat-teknoloġija stabbiliti fil-Pjan SET.

               (8)

               Il-Kommunità ħolqot programm ta’ riċerka uniku u kompletament integrat dwar il-fużjoni li assuma rwol internazzjonali ewlieni fl-iżvilupp tal-fużjoni bħala sors ta’ enerġija.

               (9)

               B’segwitu għad-Deċiżjoni tal-Kunsill tal-20 ta’ Diċembru 2005, il-Komunità aderixxiet mal-Ftehim Kwadru għal kollaborazzjoni Internazzjonali ta’ Riċerka u Żvilupp tal-Forum Internazzjonali tal-Ġenerazzjoni IV (GIF) fil-11 ta’ Mejju 2006. Il-GIF jikkoordina l-kooperazzjoni multilaterali fir-riċerka dwar id-disinn prekunċettwali fuq għadd ta’ sistemi nukleari avvanzati, waqt li jimmira wkoll li jindirizza b’mod sodisfaċenti t-tħassib dwar is-sikurezza, l-iskart, il-proliferazzjoni u l-perċezzjoni pubblika fil-qasam nukleari, rilevanti għall-Programm Kwadru.

               (10)

               Il-Konklużjonijiet tal-Kunsill dwar il-ħtieġa għal ħiliet fil-qasam nukleari, adottati fil-laqgħa tiegħu li saret fl-1 u t-2 ta’ Diċembru 2008, jirrikonoxxu li huwa essenzjali li jinżamm fi ħdan il-Komunità livell għoli ta’ taħriġ fil-qasam nukleari.

               (11)

               Fl-2010, il-Kummissjoni rċeviet ir-rapporti finali dwar valutazzjoni esterna tal-implimentazzjoni u r-riżultati tal-attivitajiet tal-Komunità fir-riċerka nukleari matul il-perijodu 2007-2009, li tkopri azzjonijiet kemm diretti kif ukoll indiretti.

               (12)

               It-twettiq tar-Reattur Internazzjonali Termonuklejari Sperimentali (ITER) fl-Ewropa, f’konformità mal-Ftehim tal-21 ta’ Novembru 2006 dwar it-twaqqif tal-Organizzazzjoni Internazzjonali ITER għall-Enerġija mill-Fużjoni għall-implimentazzjoni konġunta tal-proġett ITER (4), għandu jkun l-element ċentrali tal-attivitajiet ta’ riċerka dwar il-fużjoni taħt il-Programm Kwadru.

               (13)

               L-attivitajiet tal-Komunità sabiex jgħinu fit-twettiq ta’ ITER, b’mod partikolari sabiex jinbena ITER f’Cadarache u biex titwettaq ir-riċerka u l-iżvilupp tat-Teknoloġija ITER matul il-Programm Kwadru għandhom jitmexxew mill-Impriża Konġunta Ewropea għal ITER u l-Iżvilupp tal-Enerġija mill-Fużjoni (Fużjoni għall-Enerġija), skont id-Deċiżjoni tal-Kunsill 2007/198/Euratom tas-27 ta’ Marzu 2007 li tistabbilixxi l-Impriża Konġunta Ewropea għal ITER u l-Iżvilupp tal-Enerġija mill-Fużjoni u li jagħtuha vantaġġi (5).

               (14)

               L-attivitajiet ta’ riċerka appoġġati mill-Programm Kwadru għandhom jirrispettaw prinċipji etiċi fundamentali, inklużi dawk riflessi fil-Karta tad-Drittijiet Fundamentali tal-Unjoni Ewropea.

               (15)

               Din id-Deċiżjoni għandha tistabbilixxi, għall-perijodu sħiħ tal-Programm Kwadru, pakkett finanzjarju li jikkostitwixxi r-referenza primarja, fit-tifsira tal-punt 37 tal-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-17 ta’ Mejju 2006 dwar id-dixxiplina baġitarja u l-ġestjoni finanzjarja tajba (6), għall-awtorità baġitarja matul il-proċedura baġitarja annwali.

               (16)

               Il-JRC għandu jikkontribwixxi biex jipprovdi appoġġ xjentifiku u teknoloġiku bbażat fuq il-klijent għall-formulazzjoni, l-iżvilupp, l-implimentazzjoni u l-monitoraġġ tal-politiki tal-Unjoni b’fokus imsaħħaħ dwar ir-riċerka dwar is-sikurezza u s-sigurtà. F’dan ir-rigward, il-JRC għandu jkompli jiffunzjona bħala ċentru ta’ referenza indipendenti għax-xjenza u t-teknoloġija fl-Unjoni fl-oqsma tal-kompetenza speċifika tiegħu. Il-JRC għandu, notevolment, ikollu l-kapaċità meħtieġa li jipprovdi għarfien indipendenti xjentifiku u tekniku fil-qasam tal-inċidenti u l-aċċidenti nukleari.

               (17)

               Id-dimensjoni internazzjonali u globali tal-attivitajiet ta’ riċerka Ewropea hija importanti bil-ħsieb li jinkisbu benefiċċji reċiproki. Il-Programm Kwadru għandu jkun miftuħ għall-parteċipazzjoni ta’ pajjiżi li kkonkludew il-ftehimiet meħtieġa għal dan il-għan, u għandu jkun miftuħ ukoll, fil-livell tal-proġett u fuq il-bażi ta’ benefiċċju reċiproku, għall-parteċipazzjoni ta’ entitajiet minn pajjiżi terzi u ta’ organizzazzjonijiet internazzjonali għal kooperazzjoni xjentifika.

               (18)

               Il-Programm Kwadru għandu jikkontribwixxi għat-tkabbir tal-Unjoni billi jipprovdi appoġġ xjentifiku u teknoloġiku lill-pajjiżi kandidati għall-implimentazzjoni min-naħa tagħhom tal-acquis tal-Unjoni u għall-integrazzjoni tagħhom fiż-Żona Ewropea tar-Riċerka.

               (19)

               Il-Komunikazzjoni mill-Kummissjoni tas-26 ta’ Marzu 2009 dwar in-nonproliferazzjoni nukleari, tirrikonoxxi r-rwol tal-JRC fil-qasam tar-riċerka u t-taħriġ dwar is-sikurezza nukleari.

               (20)

               Għandhom jittieħdu wkoll miżuri adattati għall-prevenzjoni ta’ irregolaritajiet u frodi u sabiex jiġu rkuprati fondi mitlufa, imħallsa bi żball jew użati b’mod skorrett, b’mod konformi mar-Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni tal-interessi finanzjarji tal-Komunità Ewropea (7), ir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (8), u r-Regolament tal-Kunsill (Euratom) Nru 1074/1999 tal-25 ta’ Mejju 1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF) (9).

         ADOTTA DIN ID-DEĊIŻJONI:
   Artikolu 1
   Adozzjoni tal-Programm Kwadru
   Programm kwadru pluriennali għal riċerka nukleari u l-attivitajiet ta’ taħriġ (minn hawn ’il quddiem imsejjaħ il-“Programm Kwadru”), huwa adottat għall-perijodu mill-1 ta’ Jannar 2012 sal-31 ta’ Diċembru 2013.
   Artikolu 2
   Objettivi
   1.   Il-Programm Kwadru għandu jsegwi l-objettivi ġenerali stabbiliti fl-Artikolu 1 u l-Artikolu 2(a) tat-Trattat b’konsiderazzjoni speċjali għas-sikurezza nukleari, is-sigurtà u l-protezzjoni mir-radjazzjoni, filwaqt li jikkontribwixxi lejn il-ħolqien ta’ Unjoni ta’ Innovazzjoni u msejjes fuq iż-Żona ta’ Riċerka Ewropea.
   2.   Il-Programm Kwadru għandu jkopri riċerka, żvilupp teknoloġiku, kooperazzjoni internazzjonali, disseminazzjoni ta’ informazzjoni teknika, attivitajiet ta’ sfruttament u taħriġ tal-Komunità, li għandhom jiġu ppreżentati f’żewġ programmi speċifiċi.
   3.   L-ewwel programm speċifiku għandu jkopri l-azzjonijiet indiretti li ġejjin:

               (a)

               riċerka dwar enerġija mill-fużjoni, bil-għan li tiġi żviluppata t-teknoloġija għal sors ta’ enerġija sikur, sostenibbli, ambjentalment responsabbli u ekonomikament vijabbli;

               (b)

               fissjoni nukleari, sikurezza u protezzjoni mir-radjazzjoni, bil-għan li jitjiebu s-sikurezza tal-fissjoni nukleari u użi oħrajn tar-radjazzjoni fl-industrija, fil-mediċina u fit-titjib tal-ġestjoni tal-iskart radjuattiv.

         4.   It-tieni programm speċifiku għandu jkopri l-attivitajiet ta’ riċerka diretta taċ-Ċentru Konġunt għar-Riċerka (JRC) fil-qasam tal-ġestjoni tal-iskart, l-impatt ambjentali, is-sikurezza u s-sigurtà nukleari.
   5.   L-objettivi u l-linji ġenerali taż-żewġ programmi speċifiċi huma mniżżlin fl-Anness I.
   Artikolu 3
   Ammont massimu u ishma assenjati lil kull programm speċifiku
   L-ammont massimu għall-implimentazzjoni tal-Programm Kwadru għandu jkun ta’ EUR 2 560 270 000. Dan l-ammont għandu jitqassam kif ġej:

               (a)

               għall-programm speċifiku, imniżżel fl-Artikolu 2(3), għandu jitwettaq permezz ta’ azzjonijiet indiretti:

                           —

                           riċerka tal-enerġija tal-fużjoni

                           EUR 2 208 809 000 (10);

                           —

                           fissjoni nukleari, sikurezza u protezzjoni mir-radjazzjoni

                           EUR 118 245 000;

               (b)

               għall-programm speċifiku, imniżżel fl-Artikolu 2(4) li għandu jitwettaq permezz ta’ azzjonijiet diretti:

                           —

                           attivitajiet nukleari tal-JRC

                           EUR 233 216 000.

         Ir-regoli dettaljati għall-parteċipazzjoni finanzjarja tal-Komunità fil-Programm Kwadru huma mniżżlin fl-Anness II.
   Artikolu 4
   Protezzjoni tal-interessi finanzjarji tal-Unjoni
   Għal azzjonijiet tal-Komunità ffinanzjati taħt din id-Deċiżjoni, ir-Regolamenti (KE, Euratom) Nru 2988/95 u (Euratom, KE) Nru 2185/96 għandhom japplikaw għal kwalunkwe ksur ta’ dispożizzjoni tal-liġi tal-Unjoni, inkluż il-ksur ta’ obbligu kuntrattwali taħt il-Programm Kwadru, li jirriżulta minn att jew ommissjoni minn operatur ekonomiku, li jkollu, jew li jista’ jkollu, l-effett li jippreġudika l-baġit ġenerali tal-Unjoni Ewropea jew baġits immaniġġjati minnu bħala riżultat ta’ element ta’ nefqa mhux iġġustifikat.
   Artikolu 5
   Prinċipji etiċi fundamentali
   L-attivitajiet ta’ riċerka kollha mwettqa taħt il-Programm Kwadru għandhom jitwettqu b’mod konformi ma’ prinċipji etiċi fundamentali.
   Artikolu 6
   Monitoraġġ, valutazzjoni u reviżjoni
   1.   Il-Kummissjoni għandha timmonitorja kontinwament u sistematikament l-implimentazzjoni tal-Programm Kwadru u l-programmi speċifiċi tiegħu u tirrapporta regolarment u xxerred ir-riżultati ta’ dak il-monitoraġġ. Fil-bidu tal-2013, ser jiġi ppreżentat rapport ta’ monitoraġġ speċifiku lill-Kunsill, iddedikat għall-implimentazzjoni tal-attivitajiet ta’ sikurezza u sigurtà nukleari tal-Programm Kwadru.
   2.   Wara t-tlestija tal-Programm Kwadru, il-Kummissjoni għandha, sal-31 ta’ Diċembru 2015, tqabbad esperti indipendenti biex jagħmlu evalwazzjoni esterna tal-ġustifikazzjoni, l-implimentazzjoni u l-kisbiet tiegħu. Il-Kummissjoni għandha tikkomunika l-konklużjonijiet ta’ dik l-evalwazzjoni, flimkien mal-osservazzjonijiet tagħha, lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, id-19 ta’ Diċembru 2011.

            Għall-Kunsill

            Il-President

         M. KOROLEC

      (1)  Opinjoni tas-17 ta’ Novembru 2011 (għadha mhijiex ippubblikata fil-Ġurnal Uffiċjali). Opinjoni mogħtija wara konsultazzjoni mhux obbligatorja.

      (2)  ĠU C 318, 29.10.2011, p. 127. Opinjoni mogħtija wara konsultazzjoni mhux obbligatorja.

      (3)  ĠU L 400, 30.12.2006. p. 60.

      (4)  ĠU L 358,16.12.2006, p. 62.

      (5)  ĠU L 90, 30.3.2007, p. 58.

      (6)  ĠU C 139, 14.6.2006, p. 1.

      (7)  ĠU L 312, 23.12.1995, p. 1.

      (8)  ĠU L 292, 15.11.1996, p. 2.

      (9)  ĠU L 136, 31.5.1999, p. 8.

      (10)  F’dan l-ammont totali, ser jiġi riservat finanzjament suffiċjenti għal attivitajiet minbarra l-kostruzzjoni ta’ ITER elenkati fl-Anness I.

      ANNESS I

         OBJETTIVI, TEMI U ATTIVITAJIET XJENTIFIĊI U TEKNOLOĠIĊI

      INTRODUZZJONI
      Il-Programm Kwadru huwa organizzat f’żewġ partijiet li jikkorrispondu għall-azzjonijiet “indiretti” tar-riċerka dwar l-enerġija mill-fużjoni u l-fissjoni nukleari u l-protezzjoni mir-radjazzjoni, u l-attivitajiet “diretti” ta’ riċerka tal-JRC.
      I.A.   RIĊERKA DWAR L-ENERĠIJA MILL-FUŻJONI

         Objettiv

      L-iżvilupp tal-bażi ta’ għarfien għal ITER u t-twettiq tiegħu bħala pass ewlieni, lejn il-ħolqien ta’ reatturi prototip għal impjanti tal-enerġija li jkunu sikuri, sostenibbli, ambjentalment responsabbli, u ekonomikament vijabbli.

         Ġustifikazzjoni

      Il-fużjoni għandha l-potenzjal li tagħti kontribut kbir lejn il-kisba ta’ provvista sostenibbli u sigura tal-enerġija għall-Unjoni fi ftit deċennji minn issa. L-iżvilupp tagħha b’suċċess għandu jipprovdi enerġija sikura, sostenibbli u favur l-ambjent. Il-mira fit-tul tar-riċerka Ewropea dwar il-fużjoni, li tħaddan l-attivitajiet kollha ta’ fużjoni fl-Istati Membri u pajjiżi terzi assoċjati, hija l-ħolqien konġunt ta’ reatturi prototip għal impjanti tal-enerġija li jissodisfaw dawn ir-rekwiżiti, u li huma ekonomikament vijabbli.
      L-ewwel prijorità tal-istrateġija biex tinkiseb il-mira fit-tul hija l-kostruzzjoni ta’ ITER (faċilità esperimentali ewlenija li ser turi l-fattibbiltà xjentifika u teknika tal-enerġija mill-fużjoni), segwita mill-kostruzzjoni ta’ impjant ta’ demostrazzjoni tal-enerġija mill-fużjoni (DEMO). Il-kostruzzjoni ta’ ITER ser tkun akkumpanjata minn programm iffukat ta’ R&Ż ta’ appoġġ għal ITER u attivitajiet limitati fir-rigward tat-teknoloġija u l-fiżika meħtieġa għal DEMO.
      Id-dimensjoni globali tar-R&Ż dwar il-fużjoni tinsab fil-Ftehim tal-21 ta’ Novembru 2006 fuq l-istabbiliment ta’ Organizzazjoni Internazzjonali ITER għall-Enerġija mill-Fużjoni għall-implimentazzjoni konġunta tal-proġett ITER u l-Ftehim bejn il-Gvern tal-Ġappun u l-Komunità għall-Implimentazzjoni Konġunta tal-Attivitajiet ta’ Aproċċ Usa’ fil-Qasam tar-Riċerka dwar l-Enerġija mill-Fużjoni (1).
      Il-kooperazzjoni internazzjonali hija segwita wkoll fit-tmien Ftehimiet ta’ Kooperazzjoni bilaterali dwar il-fużjoni fis-seħħ bejn il-Komunità u pajjiżi terzi.

         Attivitajiet

      1.   It-twettiq ta’ ITER
      Dan jinkludi attivitajiet għat-twettiq konġunt ta’ ITER, b’mod partikolari l-governanza tal-Organizzazzjoni Internazzjonali ta’ ITER u l-Impriża Konġunta Ewropea għal ITER, il-ġestjoni u l-persunal, appoġġ tekniku u amministrattiv ġenerali, il-kostruzzjoni ta’ tagħmir u stallazzjonijiet u appoġġ għall-proġett matul il-kostruzzjoni.
      2.   R&Ż bi tħejjija għall-operazzjoni ITER
      Programm iffukat dwar il-fiżika u t-teknoloġija ser jisfrutta it-Torus Konġunt Ewropew(JET) u strumenti oħrajn rilevanti ta’ konteniment tal-manjetiżmu ta’ ITER. Dan ser jivvaluta teknoloġiji speċifiċi ewlenin ta’ ITER, jikkonsolida għażliet ta’ proġetti ta’ ITER, u jħejji għat-tħaddim ta’ ITER.
      3.   Attivitajiet limitati ta’ teknoloġija bi tħejjija għal DEMO
      Ser jiġu żviluppati ulterjorment materjali ta’ fużjoni u teknoloġiji ewlenin għall-fużjoni, u ser tkompli l-ħidma tat-tim li qed iħejji l-kostruzzjoni tal-Faċilità Internazzjonali ta’ Irradjazzjoni ta’ Materjali ta’ Fużjoni (IFMIF).
      4.   Attivitajiet ta’ R&Ż għall-perijodu aktar fit-tul
      Ser ikun hemm attivitajiet limitati fuq kunċetti mtejba għal skemi ta’ konteniment manjetiku (iffukati fuq it-tħejjija għat-tħaddim tal-istrument stellaratur W7-X), u teorija u mudellar immirati lejn fehim komprensiv ta’ plażmas tal-fużjoni.
      5.   Riżorsi umani, edukazzjoni u taħriġ
      Fid-dawl tal-ħtiġijiet immedjati u fuq medda ta’ żmien medju ta’ ITER, u għall-iżvilupp ulterjuri tal-fużjoni, ser jiġu segwiti inizjattivi mmirati lejn it-taħriġ tal-“Ġenerazzjoni ITER”, f’termini ta’ numri, firxa ta’ ħiliet, u taħriġ u esperjenza fuq livell għoli.
      6.   Infrastrutturi
      ITER ser ikun infrastruttura ta’ riċerka ġdida b’dimensjoni Ewropea qawwija.
      7.   Industrija u proċessi ta’ trasferiment tat-teknoloġija
      Huma meħtieġa strutturi organizzattivi ġodda għal trasferiment b’ħeffa ta’ innovazzjonijiet derivati minn ITER lill-industrija Ewropea. Dan ser ikun il-kompitu tal-Forum dwar l-Innovazzjoni tal-Industrija tal-Fużjoni li ser jiżviluppa pjan direzzjonali għat-teknoloġija tal-fużjoni u inizjattivi għall-iżvilupp tar-riżorsi umani, b’enfasi fuq l-innovazzjoni u l-potenzjal li jiġu pprovduti prodotti u servizzi ġodda.
      I.B.   FISSJONI NUKLEARI, SIKUREZZA U PROTEZZJONI MIR-RADJAZZJONI

         Objettiv

      L-istabbiliment ta’ bażi xjentifika u teknika soda sabiex jiġu aċċelerati l-iżviluppi prattiċi għall-ġestjoni aktar sikura ta’ skart radjuattiv b’ħajja twila, li ttejjeb b’mod partikolari s-sikurezza (2), filwaqt li tikkontribwixxi għall-effiċjenza tar-riżorsi u l-kosteffettività tal-enerġija nukleari u tiżgura sistema ta’ protezzjoni robusta u soċjalment aċċettabbli għall-bniedem u l-ambjent kontra l-effetti tar-radjazzjoni jonizzanti.

         Ġustifikazzjoni

      L-enerġija nukleari tikkostitwixxi element fid-dibattitu dwar il-ġlieda kontra t-tibdil fil-klima u t-tnaqqis tad-dipendenza tal-Ewropa fuq l-enerġija importata. Fil-kuntest usa’ tas-sejba ta’ taħlita ta’ enerġija sostenibbli għall-futur, il-Programm Kwadru ser jikkontribwixxi wkoll permezz tal-attivitajiet ta’ riċerka tiegħu għad-dibatittu dwar il-benefiċċji u l-limitazzjonijiet tal-enerġija mill-fissjoni nukleari għal ekonomija b’emissjonijiet baxxi ta’ karbonju. Billi jiżguraw livelli ta’ sikurezza saħansitra ogħla, teknoloġiji nukleari aktar avvanzati jistgħu joffru wkoll il-prospett ta’ titjib sinifikanti fl-effiċjenza u l-użu tar-riżorsi u l-produzzjoni ta’ inqas skart mid-disinni attwali. L-aspetti ta’ sikurezza nukleari ser jirċievu l-akbar attenzjoni possibbli.
      Għadhom meħtieġa sforzi sabiex tiġi żgurata l-kontinwazzjoni tar-rekord eċċellenti tal-Komunità fir-rigward ta’ sikurezza u t-titjib tal-protezzjoni mir-radjazzjoni jkompli jkun qasam ta’ prijorità. Il-kwistjonijiet ewlenin huma s-sikurezza operattiva tar-reattur u l-ġestjoni tal-iskart b’ħajja twila, li t-tnejn li huma qed jiġu indirizzati permezz ta’ ħidma kontinwa fil-livell tekniku, għalkemm huma meħtieġa wkoll kontributi relatati politiċi u tas-soċjetà. Fl-użi kollha tar-radjazzjoni, sew fl-industrija kif ukoll fil-mediċina, il-prinċipju superjuri huwa dak tal-protezzjoni tal-bniedem u tal-ambjent. L-oqsma tematiċi kollha li ser jiġu indirizzati hawnhekk huma kkaratterizzati minn tħassib superjuri li jiġu żgurati livelli għolja ta’ sikurezza.
      Tliet inizjattivi ewlenin ta’ kooperazzjoni Ewropea fl-oqsma tax-xjenza u t-teknoloġija nukleari ġew varati sa mill-bidu tas-Seba’ Programm Kwadru tal-Euratom. Dawn huma l-Pjattaforma tat-Teknoloġija tal-Enerġija Nukleari Sostenibbli (SNETP), il-Pjattaforma ta’ Implimentazzjoni tat-Teknoloġija tar-Rimi Ġeoloġiku (IGDTP) u l-Inizjattiva Multidixxiplinarja Ewropea dwar Dożi Baxxi (MELODI). L-attivitajiet kemm tal-SNETP kif ukoll tal-IGDTP jikkorrispondu mill-qrib ħafna mal-prijoritajiet tal-pjan strateġiku dwar it-teknoloġija tal-enerġija, u grupp tal-qalba ta’ organizzazzjoni tal-SNETP huwa responsabbli għall-implimentazzjoni tal-ESNII, l-Inizjattiva Ewropea Industrijali dwar l-Enerġija Nukleari Sostenibbli. Huma jinkludu attivitajiet fil-kamp ta’ applikazzjoni tal-Programm Kwadru, notevolment safejn jirrigwarda s-sikurezza nukleari.
      Għaldaqstant hemm interazzjoni dejjem akbar bejn l-SNETP, l-IGDTP u l-MELODI u fora oħrajn tal-partijiet interessati fil-livell tal-Unjoni, bħall-Forum Ewropew dwar l-Enerġija Nukleari (ENEF) u l-Grupp ta’ Regolaturi Ewropew dwar is-Sikurezza Nukleari (ENSREG), u ser jitwettqu sinerġiji ulterjuri kif adatt permezz ta’ attivitajiet tal-Programm Kwadru filwaqt li jiġi mfakkar li l-iżvilupp ta’ prodotti u servizzi industrijali għandhom jiġu ffinanzjati mill-industrija nnifisha.
      Il-Programm Kwadru huwa kkaratterizzat minn tħassib superjuri biex jiġu promossi livelli għoljin ta’ sikurezza, b’kont meħud tal-kuntest internazzjonali. Huwa ser ikompli jappoġġa wkoll inizjattivi biex jiġi żgurat li l-faċilitajiet, it-taħriġ u l-opportunitajiet ta’ taħriġ fl-Ewropa jibqgħu adegwati fid-dawl tal-orjentazzjonijiet attwali ta’ programmi nazzjonali u fl-aħjar interessi tal-Unjoni kollha, b’mod partikolari fir-rigward tas-sikurezza nukleari u l-protezzjoni mir-radjazzjoni. Dan, aktar minn kull ħaġa oħra, ser jiżgura li tinżamm kultura adatta ta’ sikurezza.

         Attivitajiet

      1.   Ġestjoni ta’ skart radjuattiv aħħari
      Attivitajiet ta’ riċerka orjentati lejn l-implimentazzjoni fuq l-aspetti ewlenin kollha li jifdal ta’ rimi ġeoloġiku fil-fond ta’ karburant eżawrit u skart radjuattiv b’ħajja twila u, kif adatt, demostrazzjoni tat-teknoloġiji u s-sikurezza, u biex jiġi appoġġat l-iżvilupp ta’ perspettiva Ewropea komuni fir-rigward tal-kwistjonijiet ewlenin relatati mal-ġestjoni tal-iskart mir-rimi sad-disponiment.
      2.   Sistemi ta’ reatturi
      Riċerka biex jiġi appoġġat it-tħaddim sikur tas-sistemi ta’ reatturi kollha relevanti (inklużi faċilitajiet taċ-ċiklu tal-karburant) li qed jintużaw fl-Ewropa jew, safejn ikun meħtieġ sabiex jinżamm għarfien wiesa’ dwar is-sikurezza nukleari fl-Ewropa, dawk it-tipi ta’ reatturi li jistgħu jintużaw fil-futur, b’attenzjoni esklussiva fuq l-aspetti tas-sikurezza, inklużi l-aspetti kollha taċ-ċiklu tal-karburant bħall-qsim u t-transmutazzjoni. Il-miżuri li qed jakkumpanjawha biex jikkontribwixxu għad-dibatittu dwar taħlita ta’ enerġija sostenibbli fl-Ewropa.
      3.   Protezzjoni mir-radjazzjoni
      Riċerka, b’mod partikolari dwar ir-riskji minn dożi baxxi, użi mediċi u l-immaniġġjar ta’ inċidenti, sabiex tiġi pprovduta bażi xjentifika għal sistema ta’ protezzjoni robusta, ġusta u soċjalment aċċettabbli, b’kont meħud ukoll tal-konsiderazzjoni tal-benefiċċji tal-użi tar-radjazzjoni fil-mediċina u l-industrija.
      4.   Infrastrutturi
      Appoġġ għall-użu u d-disponibbiltà kontinwa ta’, u kooperazzjoni bejn, infrastrutturi ta’ riċerka ewlenin fl-oqsma tematiċi ta’ prijorità msemmija hawn fuq.
      5.   Riżorsi umani u taħriġ
      Appoġġ għaż-żamma u l-iżvilupp ulterjuri ta’ kompetenza xjentifika u kapaċità umana sabiex tiġi ggarantita d-disponibbiltà ta’ riċerkaturi, inġiniera u impjegati kkwalifikati b’mod adatt fis-settur nukleari fuq perijodu aktar fit-tul.
      II.   ATTIVITAJIET NUKLEARI TAĊ-ĊENTRU KONĠUNT GĦAR-RIĊERKA (JRC)

         Objettiv

      Il-Programm Nukleari Speċifiku tal-JRC huwa mmirat biex jissodisfa l-obbligi ta’ R&Ż tat-Trattat, b’enfasi speċjali fuq is-sikurezza nukleari u l-protezzjoni mir-radjazzjoni, u biex jappoġġa kemm il-Kummissjoni kif ukoll l-Istati Membri fl-oqsma tas-salvagwardji u n-nonproliferazzjoni, il-ġestjoni tal-iskart, is-sikurezza ta’ stallazzjonijiet nukleari u ċ-ċiklu tal-karburant, ir-radjuattività fl-ambjent u l-protezzjoni mir-radjazzjoni. Il-JRC għandu jsaħħaħ aktar ir-rwol tiegħu bħala referenza Ewropea għat-tixrid tal-informazzjoni, it-taħriġ u l-edukazzjoni għall-professjonisti u x-xjenzati żgħażagħ, notevolment fl-oqsma tas-sikurezza nukleari u s-sigurtà, u l-protezzjoni mir-radjazzjoni.

         Ġustifikazzjoni

      Hemm ħtieġa ċara għall-iżvilupp tal-għarfien, il-ħiliet u l-kompetenza sabiex tiġi pprovduta l-ħila esperta xjentifika avvanzata meħtieġa, indipendenti u affidabbli li tappoġġa l-politiki tal-Unjoni fl-oqsma tas-sikurezza tar-reattur nukleari u ċ-ċiklu tal-karburant, u s-salvagwardji nukleari u s-sigurtà nukleari. L-appoġġ immexxi mill-klijent lejn il-politika tal-Unjoni enfasizzata fil-missjoni tal-JRC ser jiġi kkumplimentat bi rwol proattiv fi ħdan iż-Żona Ewropea ta’ Riċerka fit-twettiq ta’ attivitajiet ta’ riċerka ta’ kwalità għolja f’kuntatt mill-qrib mal-industrija u korpi oħrajn u sabiex jiġu żviluppati netwerks ma’ istituzzjonijiet pubbliċi u privati fl-Istati Membri.

         Attivitajiet

                  1.

                  Il-ġestjoni tal-iskart nukleari u l-impatt ambjentali, ser jiffokaw fuq it-tnaqqis tal-inċertezzi u r-riżoluzzjoni ta’ kwistjonijiet pendenti dwar ir-rimi tal-iskart, sabiex jiġu żviluppati soluzzjonijiet effettivi għall-ġestjoni ta’ skart nukleari ta’ livell għoli li jsegwu ż-żewġ alternattivi ewlenin (rimi dirett jew tqassim u transmutazzjoni). Ser jiġu żviluppati wkoll attivitajiet li jtejbu l-fehim u l-immudellar tal-fiżika, il-kimika u l-proprjetajiet fundamentali tal-materjali tal-aktinid, u l-bażi tad-data ta’ data nukleari ta’ referenza ta’ preċiżjoni għolja, għal applikazzjonijiet ta’ enerġija nukleari u mhux nukleari (eż. mediċi). Sabiex jiġi estiż l-isforz tal-protezzjoni radjoloġika, ser jitwettaq żvilupp ulterjuri ta’ mudelli ambjentali ta’ tixrid radjuisotopu flimkien ma’ testijiet ta’ monitoraġġ f’radjuattività ambjentali b’appoġġ għall-armonizzazzjoni tal-proċess u s-sistemi ta’ monitoraġġ nazzjonali.

                  2.

                  Is-sikurezza nukleari ser tikkontribwixxi għall-implimentazzjoni tar-riċerka dwar is-sikurezza ta’ ċikli ta’ karburant, waqt li tiffoka prinċipalment fuq is-sikurezza tar-reatturi tar-reatturi attwali fl-Unjoni. Ir-riċerka ser tindirizza wkoll is-sikurezza tar-reatturi ta’ disinni innovattivi ġodda, l-aspetti ta’ sikurezza u li jissalvagwardjaw iċ-ċikli tal-karburant innovattivi, jestendu l-kombustjoni għolja jew ta’ tipi ġodda ta’ karburanti. Hija ser issegwi wkoll l-iżvilupp ta’ rekwiżiti ta’ sikurezza u metodi ta’ evalwazzjoni avvanzati għal sistemi ta’ reatturi ta’ rilevanza għas-sikurezza nukleari fl-Ewropa. Barra minn hekk, il-JRC ser jikkoordina l-kontribut Ewropew għall-inizjattiva ta’ R&Ż tal-Forum Internazzjonali Ġenerazzjoni IV, billi jaġixxi bħala integratur u jxerred ir-riċerka f’dan il-qasam. Barra minn hekk, huwa ser jipprovdi ħila esperta xjentifika rigward l-inċidenti u l-aċċidenti nukleari.

                  3.

                  Is-sigurtà nukleari, ser tkompli tappoġġa it-twettiq tal-impenji tal-Komunità, b’mod partikolari l-iżvilupp ta’ metodi għall-kontroll tal-faċilitajiet taċ-ċiklu tal-fjuwil, l-implimentazzjoni tal-protokoll addizzjonali inkluż it-teħid ta’ kampjuni ambjentali u salvagwardji integrati, u l-prvenzjoni tad-diverżjoni ta’ materjali nukleari u radjuattivi assoċjati ma’ traffikar illeċitu ta’ tali materjali inkluża l-forensika nukleari.

         (1)  ĠU L 246, 21.9.2007, p. 34.

         (2)  Kwalunkwe attività ta’ riċerka dwar is-sigurtà nukleari hija koperta taħt l-intestatura II “Attivitajiet nukleari taċ-Ċentru Konġunt għar-Riċerka (JRC)”.

      ANNESS II

         SKEMI TA’ FINANZJAMENT

      Soġġett għar-regoli għall-parteċipazzjoni stabbiliti għall-implimentazzjoni tal-Programm Kwadru, il-Komunità ser tappoġġa attivitajiet ta’ riċerka u żvilupp teknoloġiku, inklużi attivitajiet ta’ demostrazzjoni fil-programmi speċifiċi, permezz ta’ firxa ta’ skemi ta’ finanzjament. Dawn l-iskemi ser jintużaw, jew weħidhom jew ma’ oħrajn, sabiex jiffinanzjaw kategoriji differenti ta’ azzjonijiet implimentati matul il-Programm Kwadru.
      1.   SKEMI TA’ FINANZJAMENT FL-ENERĠIJA MILL-FUŻJONI
      Fil-qasam tar-riċerka dwar l-enerġija mill-fużjoni, in-natura partikolari ta’ tali attivitajiet teħtieġ arranġamenti speċifiċi. Ser jingħata appoġġ finanzjarju lil attivitajiet imwettqa fuq il-bażi ta’ proċeduri stipulati f’dawn li ġejjin:

                  1.1.

                  Kuntratti ta’ Assoċjazzjoni, bejn il-Kummissjoni u Stati Membri jew pajjiżi terzi assoċjati kompletament, jew bejn il-Kummissjoni u entitajiet fi ħdan Stati Membri jew pajjiżi terzi assoċjati kompletament għall-eżekuzzjoni ta’ parti mill-programm ta’ riċerka tal-Komunità dwar l-enerġija mill-fużjoni f’konformità mal-Artikolu 10 tat-Trattat;

                  1.2.

                  il-Ftehim Ewropew dwar l-Iżvilupp tal-Fużjoni, ftehim multilaterali konkluż bejn il-Kummissjoni u organizzazzjonijiet fi, jew li jaġixxu għal, Stati Membri u pajjiżi terzi assoċjati biex jipprovdi, fost affarijiet oħra, qafas għal riċerka ulterjuri dwar it-teknoloġija tal-fużjoni f’organizzazzjonijiet assoċjati u fl-industrija, l-użu ta’ faċilitajiet JET u l-kontribut Ewropew għall-kooperazzjoni internazzjonali;

                  1.3.

                  l-Impriża Konġunta Ewropea għal ITER, ibbażata fuq l-Artikoli 45 sa 51 tat-Trattat;

                  1.4.

                  ftehimiet internazzjonali bejn il-Komunità u pajjiżi terzi li jkopru attivitajiet fil-qasam tar-riċerka u l-iżvilupp dwar l-enerġija mill-fużjoni, b’mod partikolari l-Ftehimiet dwar ITER u l-Approċċ Usa’;

                  1.5.

                  kwalunkwe ftehim multilaterali ieħor konkluż bejn il-Komunità u organizzazzjonijiet assoċjati, b’mod partikolari l-Ftehim dwar il-Mobilità tal-Persunal;

                  1.6.

                  azzjonijiet għall-qsim tal-ispejjeż sabiex tiġi promossa u jingħata kontribut għar-riċerka dwar l-enerġija mill-fużjoni ma’ korpi fi Stati Membri jew pajjiżi terzi assoċjati mal-Programm Kwadru fejn ma jkun hemm ebda Kuntratt ta’ Assoċjazzjoni.

            Minbarra l-attivitajiet imsemmija hawn fuq, jistgħu jitwettqu azzjonijiet għall-promozzjoni u l-iżvilupp tar-riżorsi umani, fellowships, inizjattivi ta’ infrastruttura integrati u azzjonijiet ta’ appoġġ speċifiċi b’mod partikolari sabiex tiġi kkoordinata r-riċerka dwar l-enerġija mill-fużjoni, biex isiru studji b’appoġġ għal dawn l-attivitajiet u biex jiġu appoġġati pubblikazzjonijiet, skambju ta’ informazzjoni, u taħriġ sabiex jiġi promoss it-trasferiment tat-teknoloġija.
      2.   SKEMI TA’ FINANZJAMENT F’OQSMA OĦRAJN
      L-attivitajiet f’oqsma minbarra l-enerġija mill-fużjoni taħt il-Programm Kwadru ser jiġu ffinanzjati permezz ta’ firxa ta’ skemi ta’ finanzjament. Dawn l-iskemi ser jintużaw, jew weħidhom jew ma’ oħrajn, sabiex jiffinanzjaw kategoriji differenti ta’ azzjonijiet implimentati matul il-Programm Kwadru.
      Id-deċiżjonijiet dwar programmi speċifiċi, programmi ta’ ħidma u sejħiet għal proposti ser isemmu, kif u meta adatt:

                  —

                  it-tip(i) ta’ skema/i użat(i) biex jiġu ffinanzjati kategoriji differenti ta’ azzjonijiet;

                  —

                  il-kategoriji ta’ parteċipanti (bħal organizzazzjonijiet ta’ riċerka, universitajiet, l-industrija, awtoritajiet pubbliċi) li jistgħu jibbenefikaw minnhom;

                  —

                  it-tipi ta’ attivitajiet (riċerka, żvilupp, demostrazzjoni, taħriġ, tixrid, trasferiment ta’ għarfien u attivitajiet oħrajn relatati) li jistgħu jiġu ffinanzjati.

            Meta jkunu jistgħu jintużaw skemi ta’ finanzjament differenti, il-programmi ta’ ħidma jistgħu jispeċifikaw l-iskema ta’ finanzjament li għandha tintuża għas-suġġett li dwaru jkunu mistiedna proposti.
      L-iskemi ta’ finanzjament huma kif ġej:

                  (a)

                  Biex jappoġġaw azzjonijiet li huma implimentati primarjament fuq il-bażi ta’ sejħiet għal proposti:

                              1.

                              Proġetti kollaborattivi
                              Appoġġ għal proġetti ta’ riċerka mwettqa minn konsorzji ma’ parteċipanti minn pajjiżi differenti, immirati biex jiżviluppaw għarfien ġdid, teknoloġija ġdida, prodotti jew riżorsi komuni għar-riċerka. Id-daqs, il-kamp ta’ applikazzjoni u l-organizzazzjoni interna tal-proġetti jistgħu jvarjaw minn qasam għal ieħor u minn tema għal oħra. Il-proġetti jistgħu jvarjaw minn azzjonijiet ta’ riċerka ffukati fuq skala żgħira jew medja għal proġetti ta’ integrazzjoni akbar li jimmobilizzaw volum sinifikanti ta’ riżorsi għall-kisba ta’ objettiv iddefinit. L-appoġġ għat-taħriġ u l-iżvilupp fil-karriera tar-riċerkaturi ser jiġi inkluż fil-pjanijiet ta’ ħidma tal-proġett.

                              2.

                              Netwerks ta’ eċċellenza
                              Appoġġ għal programmi ta’ riċerka konġunta implimentati minn għadd ta’ organizzazzjonijiet ta’ riċerka li jintegraw l-attivitajiet tagħhom f’qasam partikolari u mwettqa minn timijiet ta’ riċerka taħt kooperazzjoni fuq perijodu ta’ żmien aktar fit-tul. L-implimentazzjoni ta’ dawn il-programmi ta’ riċerka konġunta ser teħtieġ l-impenn formali ta’ tali organizzazzjonijiet. L-appoġġ għat-taħriġ u l-iżvilupp tal-karriera tar-riċerkaturi ser jiġi inkluż fil-pjanijiet ta’ ħidma tal-proġett.

                              3.

                              Koordinazzjoni u azzjonijiet ta’ appoġġ
                              L-appoġġ għal attivitajiet biex tiġi kkoordinata riċerka ta’ koordinazzjoni jew ta’ appoġġ (netwerking, skambji, aċċess transnazzjonali għal infrastrutturi ta’ riċerka, studji, konferenzi, kontributi matul il-kostruzzjoni ta’ infrastruttura ġdida, eċċ.) jew biex jiġi promoss l-iżvilupp ta’ riżorsi umani (eż. netwerking u stabbiliment ta’ skemi ta’ taħriġ). Dawn l-azzjonijiet jistgħu jiġu implimentati wkoll b’mezzi oħra apparti minn sejħiet għal proposti.

                  (b)

                  Biex jiġu appoġġati azzjonijiet implimentati fuq il-bażi ta’ deċiżjonijiet mill-Kunsill, wara proposta mill-Kummissjoni, il-Komunità ser tipprovdi appoġġ finanzjarju għal inizjattivi multifinanzjati fuq skala kbira kif ġej:

                              —

                              kontribuzzjoni finanzjarja għall-implimentazzjoni ta’ impriżi konġunti fuq il-bażi tal-proċeduri u d-dispożizzjonijiet stipulati fl-Artikoli 45 sa 51 tat-Trattat;

                              —

                              kontribuzzjoni finanzjarja għall-iżvilupp ta’ infrastrutturi ġodda ta’ interess Ewropew.

            Il-Komunità ser timplimenta l-iskemi ta’ finanzjament f’konformità mad-dispożizzjonijiet tar-Regolament tal-Kunsill (Euratom) Nru 139/2012 tad-19 ta’ Diċembru 2011 li jistabbilixxi r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt il-Programm Kwadru tal-Komunità Ewropea tal-Enerġija Atomika u għad-disseminazzjoni tar-riżultati tar-riċerka (2012-2013) (1), f’dak li jirrigwardja r-regoli dwar il-parteċipazzjoni ta’ impriżi, ċentri ta’ riċerka u universitajiet, l-istrumenti rilevanti ta’ għajnuna mill-istat, b’mod partikolari l-qafas għal għajnuna mill-Istat għar-riċerka u l-iżvilupp, kif ukoll ir-regoli internazzjonali f’dan il-qasam. F’konformità ma’ dan il-qafas internazzjonali, jeħtieġ li l-iskala u l-forma tal-parteċipazzjoni finanzjarja jiġu kkunsidrati fuq bażi ta’ każ b’każ, b’mod partikolari jekk ikun disponibbli finanzjament minn sorsi oħrajn tas-settur pubbliku, inklużi sorsi oħrajn ta’ finanzjament tal-Unjoni bħall-Bank Ewropew tal-Investiment.
      Għal parteċipanti f’azzjoni indiretta segwita f’reġjun li jinsab lura fl-iżvilupp (reġjuni ta’ konverġenza kif definiti fl-Artikolu 5 tar-Regolament tal-Kunsill (KE) Nru 1083/2006 tal- 11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni (2), inklużi reġjuni eliġibbli għal finanzjament mill-Fondi Strutturali taħt l-objettiv ta’ Konverġenza u reġjuni eliġibbli għal finanzjament mill-Fond ta’ Koeżjoni, u r-reġjuni l-aktar imbiegħda), finanzjament kumplimentari mill-Fondi Strutturali ser jiġi mmobilizzat kull fejn ikun possibbli u adatt.
      3.   AZZJONIJIET DIRETTI — ĊENTRU KONĠUNT GĦAR-RIĊERKA
      Il-Komunità ser ikollha attivitajiet implimentati mill-JRC, li jissejħu azzjonijiet diretti, f’konformità mad-Deċiżjoni tal-Kunsill 2012/95/Euratom tad-19 ta’ Diċembru 2011 li tirrigwarda l-programm speċifiku, li għandhom jitwettqu permezz ta’ azzjonijiet diretti miċ-Ċentru Konġunt għar-Riċerka, li jimplimenta l-Programm Kwadru tal-Komunità Ewropea tal-Enerġija Atomika għal riċerka nukleari u attivitajiet ta’ taħriġ (2012 sa 2013) (3).

         (1)  Ara l-paġna 1 ta’ dan il-Ġurnal Uffiċjali.

         (2)  ĠU L 210, 31.7.2006, p. 25.

         (3)  Ara l-paġna 40 ta’ dan il-Ġurnal Uffiċjali.


title: Decizjoni tal-Kunsill 2007/423/PESK tat- 18 ta’ Ġunju 2007 li timplimenta l-Pożizzjoni Komuni 2004/293/PESK li ġġedded il-miżuri b’appoġġ għall-implimentazzjoni effettiva tal-mandat tat-Tribunal Kriminali Internazzjonali ta’ dik li qabel kienet il-Jugoslavja (ICTY)

text:
               19.6.2007

               MT

               Il-Ġurnal Uffiċjali ta’ l-Unjoni Ewropea

               L 157/23

         DECIZJONI TAL-KUNSILL 2007/423/PESK
   tat-18 ta’ Ġunju 2007
   li timplimenta l-Pożizzjoni Komuni 2004/293/PESK li ġġedded il-miżuri b’appoġġ għall-implimentazzjoni effettiva tal-mandat tat-Tribunal Kriminali Internazzjonali ta’ dik li qabel kienet il-Jugoslavja (ICTY)
   IL-KUNSILL ta’ L-UNJONI EWROPEA,
   Waqt li jikkunsidra l-Pożizzjoni Komuni tal-Kunsill 2004/293/PESK (1) u b’mod partikolari l-Artikolu 2 tagħha, flimkien ma’ l-Artikolu 23(2) tat-Trattat dwar l-Unjoni Ewropea,
   Billi:

               (1)

               Bil-Pożizzjoni Komuni 2004/293/PESK il-Kunsill adotta miżuri għall-prevenzjoni tad-dħul fi, jew it-transitu mit-territorji ta’ Stati Membri ta’ individwi li huma impenjati f’attivitajiet li jgħinu persuni in ġenerali biex ikomplu jevadu l-ġustizzja għal reati kriminali li huma ġew akkużati li wettqu mit-Tribunal Kriminali Internazzjonali ta’ dik li qabel kienet il-Jugoslavja (ICTY) jew li qed jaġixxu b’xi mod ieħor li jista’ jtellef lill-ICTY milli timplimenta l-mandat tagħha b’mod effettiv.

               (2)

               Wara t-trasferiment ta’ Ante Gotovina għall-kustodja ta’ l-ICTY, ċerti individwi msemmija fl-Artikolu 2 tal-Pożizzjoni Komuni u konnessi mas-Sur Gotovina għandhom jitneħħew mil-lista. Meħtieġ ukoll aġġornament tad-dettalji tal-persuni li jifdal fil-lista.

               (3)

               Barra minn hekk, għandhom jiġu elenkati persuni oħra li huma impenjati f’attivitajiet li jgħinu persuni in ġenerali jkomplu jevadu l-ġustizzja għal reati kriminali li huma ġew akkużati li wettqu mill-ICTY jew li qed jaġixxu b’xi mod ieħor li jista’ jtellef lill-ICTY milli timplimenta l-mandat tagħha b’mod effettiv.

               (4)

               Il-lista li tinsab fl-Anness għall-Pożizzjoni Komuni 2004/293/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Il-lista ta’ persuni mniżżla fl-Anness għall-Pożizzjoni Komuni 2004/293/PESK għandha tiġi sostitwita bil-lista mniżżla fl-Anness għal din id-Deċiżjoni.
   Artikolu 2
   Din id-Deċiżjoni għandu jkollha effett fid-data ta’ l-adozzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fil-Lussemburgu, 18 ta’ Ġunju 2007.

            Għall-Kunsill

            Il-President

         F.-W. STEINMEIER

      (1)  ĠU L 94, 31.3.2004, p. 65, Pożizzjoni Komuni tal-Kunsill kif emendata l-aħħar u estiża bil-Pożizzjoni Komuni 2007/150/PESK (ĠU L 66, 6.3.2007, p. 21).

      ANNESS

                  1.

                  BILBIJA, Milorad
                  Iben Svetko BILBIJA
                  Data tat-twelid/Post tat-twelid: 13.8.1956, Sanski Most, Bosnja u Ħerżegovina
                  Nru tal-Passaport: 3715730
                  Nru tal-Karta ta’ l-Identità: 03GCD9986
                  Nru Personali ta’ l-Identità: 1308956163305
                  Psewdonimi:
                  Indirizz: Brace Pantica 7, Banja Luka, Bosnja u Ħerzegovina

                  2.

                  BJELICA, Milovan
                  Data tat-twelid/Post tat-twelid: 19.10.1958, Rogatica, Bosnja u Ħerzegovina
                  Nru tal-Passaport: 0000148 maħruġ 26.7.1998 fi Srpsko Sarajevo (annullat)
                  Nru tal-Karta ta’ l-Identità: 03ETA0150
                  Nru Personali ta’ l-Identità: 1910958130007
                  Psewdonimi: Cicko
                  Indirizz: CENTREK Kumpanija f’ Pale, Bosnja u Ħerzegovina

                  3.

                  DJORDJEVIC, Jelena (miżżewġa: GLUSICA Jelena)
                  Bint: Vlastimir u Sojka DJORDJEVIC
                  Data tat-twelid/Post tat-twelid: 7 ta’ Frar 1977 f’Zajecar, Serbja.
                  Nru tal-Passaport: -
                  Nru tal-Karta ta’ l-Identità: -
                  Psewdonimi: -
                  Indirizz: Triq Beogradskog Bataljona, Nru 39, Belgrad, Serbja.
                  Relazzjoni mal-PIFWC: Bint Vlastimir DJORDJEVIC

                  4.

                  DJORDJEVIC, Sojka
                  Data tat-twelid/Post tat-twelid: 29 ta’ Settembru 1949, Muniċipalità ta’ Knjazevac, Serbja.
                  Nru tal-Passaport: -
                  Nru tal-Karta ta’ l-Identità: -
                  Psewdonimi: -
                  Indirizz: Triq Beogradskog Bataljona, Nru 39, Belgrad, Serbja.
                  Relazzjoni mal-PIFWC: Mart Vlastimir DJORDJEVIC

                  5.

                  ECIM, Ljuban
                  Data tat-twelid/Post tat-twelid: 6.1.1964, Sviljanac, Bosnja u Ħerzegovina
                  Nru tal-Passaport: 0144290 maħruġ fil-21.11.1998 f’Banja Luka (annullat)
                  Nru tal-Karta ta’ l-Identità: 03GCE3530
                  Nru Personali ta’ l-Identità: 0601964100083
                  Psewdonimi:
                  Indirizz: Ulica Stevana Mokranjca 26, Banja Luka, Bosnja u Ħerzegovina

                  6.

                  HADZIC, Goranka
                  Bint: Branko u Milena HADZIC
                  Data tat-twelid/Post tat-twelid: 18 ta’ Ġunju 1962 fil-Muniċipalità ta’ Vinkovci, Kroazja.
                  Nru tal-Passaport: -
                  Nru tal-Karta ta’ l-Identità: 1806962308218 (JMBG), nru tal-karta ta’ l-identità 569934/03.
                  Psewdonimi: -
                  Indirizz: Triq Aranj Janosa, Nru 9, Novi Sad, Serbja.
                  Relazzjoni mal-PIFWC: Oħt Goran HADZIC.

                  7.

                  HADZIC, Ivana
                  Bint: Goran u Zivka HADZIC
                  Data tat-twelid/Post tat-twelid: twieldet fil-25 ta’ Frar 1983 f’Vukovar, Kroazja.
                  Nru tal-Passaport: -
                  Nru tal-Karta ta’ l-Identità: -
                  Psewdonimi: -
                  Indirizz: Triq Aranj Janosa, Nru 9, Novi Sad, Serbja.
                  Relazzjoni mal-PIFWC: Bint Goran HADZIC.

                  8.

                  HADZIC, Srecko
                  Iben: Goran u Zivka HADZIC
                  Data tat-twelid/Post tat-twelid: 8 ta’ Ottubru 1987 f’Vukovar, Kroazja.
                  Nru tal-Passaport: -
                  Nru tal-Karta ta’ l-Identità: -
                  Psewdonimi: -
                  Indirizz: Triq Aranj Janosa, Nru 9, Novi Sad, Serbja.
                  Relazzjoni mal-PIFWC: Iben Goran HADZIC.

                  9.

                  HADZIC, Zivka
                  Bint: Branislav NUDIC
                  Data tat-twelid/Post tat-twelid: 9 ta’ Ġunju 1957 f’Vinkovci, Kroazja.
                  Nru tal-Passaport: -
                  Nru tal-Karta ta’ l-Identità: -
                  Psewdonimi: -
                  Indirizz: Triq Aranj Janosa, Nru 9, Novi Sad, Serbja.
                  Relazzjoni mal-PIFWC: Mart Goran HADZIC.

                  10.

                  JOVICIC, Predrag
                  Iben Desmir JOVICIC
                  Data tat-twelid/Post tat-twelid: 1.3.1963, Pale, Bosnja u Ħerzegovina
                  Nru tal-Passaport: 4363551
                  Nru tal-Karta ta’ l-Identità: 03DYA0852
                  Nru Personali ta’ l-Identità: 0103963173133
                  Psewdonimi:
                  Indirizz: Milana Simovica 23, Pale, Bosnja u Ħerzegovina

                  11.

                  KARADZIC, Aleksandar
                  Data tat-twelid/Post tat-twelid: 14.5.1973, Sarajevo Centar, Bosnja u Ħerzegovina
                  Nru tal-Passaport: 0036395 (skada 12.10.1998)
                  Nru tal-Karta ta’ l-Identità:
                  Nru Personali ta’ l-Identità:
                  Psewdonimi: Sasa
                  Indirizz:

                  12.

                  KARADZIC, Ljiljana (kunjom ta’ xebba: ZELEN)
                  Bint Vojo u Anka
                  Data tat-twelid/Post tat-twelid: 27.11.1945, Sarajevo Centar, Bosnja u Ħerzegovina
                  Nru tal-Passaport:
                  Nru tal-Karta ta’ l-Identità:
                  Nru Personali ta’ l-Identità:
                  Psewdonimi:
                  Indirizz:

                  13.

                  KARADZIC, Luka
                  Iben: Vuko u Jovanka KARADZIC
                  Data tat-twelid/Post tat-twelid: 31 ta’ Lulju 1951 fil-Muniċipalità ta’ Savnik, Montenegro.
                  Nru tal-Passaport: -
                  Nru tal-Karta ta’ l-Identità: -
                  Psewdonimi: -
                  Indirizz: Triq Dubrovacka, Nru 14, Belgrad, is-Serbja, u Triq Janka Vukotica, Nru 24, Rastoci, il-Muniċipalità ta’ Niksic, Montenegro.
                  Relazzjoni mal-PIFWC: Oħt Radovan KARADZIC.

                  14.

                  KARADZIC-JOVICEVIC, Sonja
                  Bint: Radovan KARADZIC u Ljiljana ZELEN-KARADZIC
                  Data tat-twelid/Post tat-twelid: 22 ta’ Mejju 1967 f’Sarajevo, Bosnja u Ħerzegovina.
                  Nru tal-Passaport: -
                  Nru tal-Karta ta’ l-Identità: 2205967175003 (JMBG); numru tal-karta ta’ l-Identità 04DYB0041
                  Psewdonimi: Seki
                  Indirizz: Dobroslava Jevdjevica Nru 9, Pale, Bosnja u Ħerzegovina.
                  Relazzjoni mal-PIFWC: Bint Radovan KARADZIC.

                  15.

                  KESEROVIC, Dragomir
                  Iben Slavko
                  Data tat-twelid/Post tat-twelid: 8.6.1957, Piskavica/Banja Luka, Bosnja u Ħerzegovina
                  Nru tal-Passaport: 4191306
                  Nru tal-Karta ta’ l-Identità: 04GCH5156
                  Nru Personali ta’ l-Identità: 0806957100028
                  Psewdonimi:
                  Indirizz:

                  16.

                  KIJAC, Dragan
                  Data tat-twelid/Post tat-twelid: 6.10.1955, Sarajevo, Bosnja u Ħerzegovina
                  Nru tal-Passaport:
                  Nru tal-Karta ta’ l-Identità:
                  Nru Personali ta’ l-Identità:
                  Psewdonimi:
                  Indirizz:

                  17.

                  KOJIC, Radomir
                  Iben Milanko u Zlatana
                  Data tat-twelid/Post tat-twelid: 23.11.1950, Bijela Voda, Sokolac, Bosnja u Ħerzegovina
                  Nru tal-Passaport: 4742002 maħruġ fl-2002 f’Sarajevo (jiskadi fl-2007)
                  Nru tal-Karta ta’ l-Identità: 03DYA1935. Maħruġa fis-7.7.2003 f’Sarajevo.
                  Nru Personali ta’ l-Identità: 2311950173133
                  Psewdonimi: Mineur jew Ratko
                  Indirizz: 115 Trifka Grabeza, Pale, jew Hotel KRISTAL, Jahorina, Bosnja u Ħerzegovina

                  18.

                  KOVAC, Tomislav
                  Iben Vaso
                  Data tat-twelid/Post tat-twelid: 4.12.1959, Sarajevo, Bosnja u Ħerzegovina
                  Nru tal-Passaport:
                  Nru tal-Karta ta’ l-Identità:
                  Nru Personali ta’ l-Identità: 0412959171315
                  Psewdonimi: Tomo
                  Indirizz: Bijela, Montenegro; u Pale, Bosnja u Ħerzegovina

                  19.

                  KUJUNDZIC, Predrag
                  Iben Vasilija
                  Data tat-twelid/Post tat-twelid: 30.1.1961, Suho Pole, Doboj, Bosnja u Ħerzegovina
                  Nru tal-Passaport:
                  Nru tal-Karta ta’ l-Identità: 03GFB1318
                  Nru Personali ta’ l-Identità: 3001961120044
                  Psewdonimi: Predo
                  Indirizz: Doboj, Bosnja u Ħerzegovina

                  20.

                  LUKOVIC, Milorad Ulemek
                  Data tat-twelid/Post tat-twelid: 15.5.1968, Belgrad, Serbja
                  Nru tal-Passaport:
                  Nru tal-Karta ta’ l-Identità:
                  Nru Personali ta’ l-Identità:
                  Psewdonimi: Legija (Karta ta’ l-Identità ffalsifikata bħala IVANIC, Zeljko)
                  Indirizz: inkarċerat (il-Ħabs Distrettwali ta’ Belgrad, Bacvanska 14, Belgrad)

                  21.

                  MALIS, Milomir
                  Iben Dejan Malis
                  Data tat-twelid/Post tat-twelid: 3.8.1966, Bjelice
                  Nru tal-Passaport:
                  Nru tal-Karta ta’ l-Identità:
                  Nru Personali ta’ l-Identità: 0308966131572
                  Psewdonimi:
                  Indirizz: Vojvode Putnika, Foca, Bosnja u Ħerzegovina

                  22.

                  MANDIC, Momcilo
                  Data tat-twelid/Post tat-twelid: 1.5.1954, Kalinovik, Bosnja u Ħerzegovina
                  Nru tal-Passaport: 0121391 maħruġ fit-12.5.1999 fi Srpsko Sarajevo, Bosnja u Ħerzegovina (annullat)
                  Nru tal-Karta ta’ l-Identità:
                  Nru Personali ta’ l-Identità: 0105954171511
                  Psewdonimi: Momo
                  Indirizz: inkarċerat

                  23.

                  MARIC, Milorad
                  Iben Vinko Maric
                  Data tat-twelid/Post tat-twelid: 9.9.1957, Visoko, Bosnja u Ħerzegovina
                  Nru tal-Passaport: 4587936
                  Nru tal-Karta ta’ l-Identità: 04GKB5268
                  Nru Personali ta’ l-Identità: 0909957171778
                  Psewdonimi:
                  Indirizz: Vuka Karadzica 148, Zvornik, Bosnja u Ħerzegovina

                  24.

                  MICEVIC, Jelenko
                  Bint Luka u Desanka, kunjom ta’ xebba: Simic
                  Data tat-twelid/Post tat-twelid: 8.8.1947, Borci ħdejn Konjic, Bosnja u Ħerzegovina
                  Nru tal-Passaport: 4166874
                  Nru tal-Karta ta’ l-Identità: 03BIA3452
                  Nru Personali ta’ l-Identità: 0808947710266
                  Psewdonimi: Filaret
                  Indirizz: Monasteru ta’ Milesevo, Serbja

                  25.

                  MLADIC, Biljana (kunjom ta’ xebba STOJCEVSKA)
                  Bint: Strahilo STOJCEVSKI u Svetlinka STOJCEVSKA
                  Data tat-twelid/Post tat-twelid: 30 ta’ Mejju 1972 fi Skopje, fil-fYROM.
                  Nru tal-Passaport:
                  Nru tal-Karta ta’ l-Identità: 3005972455086 (JMBG)
                  Psewdonimi:
                  Indirizz: reġistrat f’Blagoja Parovica 117a, Belgrad, iżda toqgħod f’Vidikovacki venac 83, Belgrad, Serbja
                  Relazzjoni mal-PIFWC: Ħtint Ratko MLADIC.

                  26.

                  MLADIC, Darko
                  Iben: Ratko u Bosiljka MLADIC
                  Data tat-twelid/Post tat-twelid: 19 ta’ Awissu 1969 / Skopje, fi fYROM.
                  Nru tal-Passaport: Passaport tas-SCG # 003220335, maħruġ fis-26 ta’ Frar 2002
                  Nru tal-Karta ta’ l-Identità: 1908969450106 (JMBG); karta ta’ l-identità personali B112059, maħruġa fit-8 ta’ April 1994 mis-SUP Belgrad.
                  Psewdonimi:
                  Indirizz: Vidikovacki venac 83, Belgrad, Serbja
                  Relazzjoni mal-PIFWC: Iben Ratko MLADIC.

                  27.

                  NINKOVIC, Milan
                  Iben Simo
                  Data tat-twelid/Post tat-twelid: 15.6.1943, Doboj, Bosnja u Ħerzegovina
                  Nru tal-Passaport: 3944452
                  Nru tal-Karta ta’ l-Identità: 04GFE3783
                  Nru Personali ta’ l-Identità: 1506943120018
                  Psewdonimi:
                  Indirizz:

                  28.

                  OSTOJIC, Velibor
                  Iben Jozo
                  Data tat-twelid/Post tat-twelid: 8.8.1945, Celebici, Foca, Bosnja u Ħerzegovina
                  Nru tal-Passaport:
                  Nru tal-Karta ta’ l-Identità:
                  Nru Personali ta’ l-Identità:
                  Psewdonimi:
                  Indirizz:

                  29.

                  OSTOJIC, Zoran
                  Iben Mico OSTOJIC
                  Data tat-twelid/Post tat-twelid: 29.3.1961, Sarajevo, Bosnja u Ħerzegovina
                  Nru tal-Passaport:
                  Nru tal-Karta ta’ l-Identità: 04BSF6085
                  Nru Personali ta’ l-Identità: 2903961172656
                  Psewdonimi:
                  Indirizz: Malta 25, Sarajevo, Bosnja u Ħerzegovina

                  30.

                  PAVLOVIC, Petko
                  Iben Milovan PAVLOVIC
                  Data tat-twelid/Post tat-twelid: 6.6.1957, Ratkovici, Bosnja u Ħerzegovina
                  Nru tal-Passaport: 4588517
                  Nru tal-Karta ta’ l-Identità: 03GKA9274
                  Nru Personali ta’ l-Identità: 0606957183137
                  Psewdonimi:
                  Indirizz: Vuka Karadjica 148, Zvornik, Bosnja u Ħerzegovina

                  31.

                  PETROVIC, Tamara (xebba DJORDJEVIC)
                  Bint: Vlastimir u Sojka DJORDJEVIC
                  Data tat-twelid/Post tat-twelid: 3 ta’ Ottubru 1971 f’Zajecar, Serbja.
                  Nru tal-Passaport: -
                  Nru tal-Karta ta’ l-Identità: -
                  Psewdonimi: -
                  Indirizz: Triq Beogradskog Bataljona, Nru 39, Belgrad, Serbja.
                  Relazzjoni mal-PIFWC: Bint Vlastimir DJORDJEVIC

                  32.

                  POPOVIC, Cedomir
                  Iben Radomir POPOVIC
                  Data tat-twelid/Post tat-twelid: 24.3.1950, Petrovici
                  Nru tal-Passaport:
                  Nru tal-Karta ta’ l-Identità: 04FAA3580
                  Nru Personali ta’ l-Identità: 2403950151018
                  Psewdonimi:
                  Indirizz: Crnogorska 36, Bileca, Bosnja u Ħerzegovina

                  33.

                  PUHALO, Branislav
                  Iben Djuro
                  Data tat-twelid/Post tat-twelid: 30.8.1963, Foca, Bosnja u Ħerzegovina
                  Nru tal-Passaport:
                  Nru tal-Karta ta’ l-Identità:
                  Nru Personali ta’ l-Identità: 3008963171929
                  Psewdonimi:
                  Indirizz:

                  34.

                  RADOVIC, Nade
                  Iben Milorad RADOVIC
                  Data tat-twelid/Post tat-twelid: 26.1.1951, Foca, Bosnja u Ħerzegovina
                  Nru tal-Passaport: antik 0123256 (annullat)
                  Nru tal-Karta ta’ l-Identità: 03GJA2918
                  Nru Personali ta’ l-Identità: 2601951131548
                  Psewdonimi:
                  Indirizz: Stepe Stepanovica 12, Foca/Srbinje, Bosnja u Ħerzegovina

                  35.

                  RATIC, Branko
                  Data tat-twelid/Post tat-twelid: 26.11.1957, MIHALJEVCI SLAVONSKA POZEGA, Bosnja u Ħerzegovina
                  Nru tal-Passaport: 0442022 maħruġ fis-17.9.1999 f’Banja Luka.
                  Nru tal-Karta ta’ l-Identità: 03GCA8959
                  Nru Personali ta’ l-Identità: 2611957173132
                  Psewdonimi:
                  Indirizz: Ulica Krfska 42, Banja Luka, Bosnja u Ħerzegovina

                  36.

                  ROGULJIC, Slavko
                  Data tat-twelid/Post tat-twelid: 15.5.1952, SRPSKA CRNJA HETIN, Serbja
                  Nru tal-Passaport: Passaport validu 3747158 maħruġ fit-12.4.2002 f’Banja Luka. Data ta’ skadenza: 12.4.2007. Passaport mhux validu 0020222 maħruġ fil-25.8.1988 f’Banja Luka. Data ta’ skadenza: 25.8.2003
                  Nru tal-Karta ta’ l-Identità: 04EFA1053
                  Nru Personali ta’ l-Identità: 1505952103022.
                  Psewdonimi:
                  Indirizz: 21 Vojvode Misica, Laktasi, Bosnja u Ħerzegovina

                  37.

                  SAROVIC, Mirko
                  Data tat-twelid/Post tat-twelid: 16.9.1956, Rusanovici-Rogatica, Bosnja u Ħerzegovina
                  Nru tal-Passaport: 4363471 maħruġ f’Istocno Sarajevo, jiskadi fit-8 ta’ Ottubru 2008
                  Nru tal-Karta ta’ l-Identità: 04PEA4585
                  Nru Personali ta’ l-Identità: 1609956172657
                  Psewdonimi:
                  Indirizz: Bjelopoljska 42, 71216 Srpsko Sarajevo, Bosnja u Ħerzegovina

                  38.

                  SKOCAJIC, Mrksa
                  Iben Dejan SKOCAJIC
                  Data tat-twelid/Post tat-twelid: 5.8.1953, Blagaj, Bosnja u Ħerzegovina
                  Nru tal-Passaport: 3681597
                  Nru tal-Karta ta’ l-Identità: 04GDB9950
                  Nru Personali ta’ l-Identità: 0508953150038
                  Psewdonimi:
                  Indirizz: Brigata ta’ Trebinjskih, Trebinje, Bosnja u Ħerzegovina

                  39.

                  VRACAR, Milenko
                  Data tat-twelid/Post tat-twelid: 15.5.1956, Nisavici, Prijedor, Bosnja u Ħerzegovina
                  Nru tal-Passaport: Passaport validu 3865548 maħruġ fid-29.8.2002 f’Banja Luka. Data ta’ skadenza: 29.8.2007. Passaporti mhux validi 0280280 maħruġ fl-4.12.1999 f’Banja Luka (data ta’ skadenza 4.12.2004) u 0062130 maħruġ fl-16.9.1998 f’Banja Luka, Bosnja u Ħerzegovina
                  Nru tal-Karta ta’ l-Identità: 03GCE6934
                  Nru Personali ta’ l-Identità: 1505956160012
                  Psewdonimi:
                  Indirizz: 14 Save Ljuboje, Banja Luka, Bosnja u Ħerzegovina

                  40.

                  ZOGOVIC, Milan
                  Iben Jovan
                  Data tat-twelid/Post tat-twelid: 7.10.1939, Dobrusa
                  Nru tal-Passaport:
                  Nru tal-Karta ta’ l-Identità:
                  Nru Personali ta’ l-Identità:
                  Psewdonimi:
                  Indirizz:

                  41.

                  ZUPLJANIN, Divna (xebba STOISAVLJEVIC)
                  Bint: Dobrisav u Zorka STOISAVLJEVIC
                  Data tat-twelid/Post tat-twelid: 15 ta’ Novembru 1956 / Maslovare, il-Muniċipalità ta’ Kotor Varos, Bosnja u Ħerzegovina
                  Nru tal-Passaport: Passaport tal-Bosnja u Ħerzegovina 0256552 maħruġ fis-26 ta’ April 1999.
                  Nru tal-Karta ta’ l-Identità: Numru ta’ l-identità 04GCM2618 maħruġ fil-5 ta’ Novembru 2004 u n-numru tal-liċenzja tas-sewqan 05GCF8710 maħruġa fit-3 ta’ Jannar 2005.
                  Psewdonimi:
                  Indirizz: Stevana Markovica 3, Banja Luka, Bosnja u Ħerzegovina
                  Relazzjoni mal-PIFWC: Mart Stojan ZUPLJANIN.

                  42.

                  ZUPLJANIN, Mladen
                  Iben: Stojan u Divna ZUPLJANIN
                  Data tat-twelid/Post tat-twelid: 21 ta’ Lulju 1980 / Banja Luka, Bosnja u Ħerzegovina
                  Nru tal-Passaport: Passaport tal-Bosjna u Ħerzegovina 4009608 ddatat is-7 ta’ Frar 2003.
                  Nru tal-Karta ta’ l-Identità: Numru tal-Karta ta’ l-Identità 04GCG6605, numru tal-liċenzja tas-sewqan 04GCC6937 ddatata t-8 ta’ Marzu 2004.
                  Psewdonimi:
                  Indirizz: Stevana Markovica 3, Banja Luka, Bosnja u Ħerzegovina
                  Relazzjoni mal-PIFWC: Iben Stojan ZUPLJANIN.

                  43.

                  ZUPLJANIN, Pavle
                  Iben: Stojan u Divna ZUPLJANIN
                  Data tat-twelid/Post tat-twelid: 18 ta’ Lulju 1984 / Banja Luka, Bosnja u Ħerzegovina
                  Nru tal-Passaport: Passaport tal-Bosjna u Ħerzegovina 5049445 ddatat is-26 ta’ April 2006.
                  Nru tal-Karta ta’ l-Identità: Numru tal-Karta ta’ l-Identità 03GCB5148 ddatata l-10 ta’ Ġunju 2003, numru tal-liċenzja tas-sewqan 04GCF5074 ddatata t-30 ta’ Novembru 2004.
                  Psewdonimi:
                  Indirizz: Stevana Markovica 3, Banja Luka, Bosnja u Ħerzegovina
                  Relazzjoni mal-PIFWC: Iben Stojan ZUPLJANIN.

                  44.

                  ZUPLJANIN, Slobodan
                  Iben: Stanko u Cvijeta ZUPLJANIN
                  Data tat-twelid/Post tat-twelid: 17 ta’ Novembru 1957 f’Banja Luka, Bosnja u Ħerzegovina
                  Nru tal-Passaport: Passaport tal-Bosnja u Ħerzegovina 0023955 maħruġ fl-24 ta’ Awissu 1998.
                  Nru tal-Karta ta’ l-Identità: Numru tal-Karta ta’ l-Identità 04GCL4072, numru tal-liċenzja tas-sewqan 04GCE8351, iddatata t-18 ta’ Settembru 2004.
                  Psewdonimi: Bebac.
                  Indirizz: Vojvode Momica 9a, Banja Luka, Bosnja u Ħerzegovina
                  Relazzjoni mal-PIFWC: Kuġin ta’ Stojan ZUPLJANIN.


title: 2014/640/UE: Deċiżjoni tal-Kunsill tat- 23 ta' Settembru 2013 dwar il-pożizzjoni li għandha tittieħed f'isem l-Unjoni Ewropea fil-Kumitat dwar il-Kooperazzjoni Kulturali stabbilit mill-Protokoll dwar il-Kooperazzjoni Kulturali għall-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra, fir-rigward tal-adozzjoni tar-regoli ta' proċedura tal-Kumitat dwar il-Kooperazzjoni Kulturali

text:
               3.9.2014

               MT

               Il-Ġurnal Uffiċjali tal-Unjoni Ewropea

               L 263/23

         DEĊIŻJONI TAL-KUNSILL
   tat-23 ta' Settembru 2013
   dwar il-pożizzjoni li għandha tittieħed f'isem l-Unjoni Ewropea fil-Kumitat dwar il-Kooperazzjoni Kulturali stabbilit mill-Protokoll dwar il-Kooperazzjoni Kulturali għall-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra, fir-rigward tal-adozzjoni tar-regoli ta' proċedura tal-Kumitat dwar il-Kooperazzjoni Kulturali

      (2014/640/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 167(3) flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fit-23 ta' April 2007, il-Kunsill awtorizza lill-Kummissjoni biex tinnegozja ftehim ta' kummerċ ħieles mar-Repubblika tal-Korea f'isem l-Unjoni Ewropea u l-Istati Membri tagħha.

               (2)

               Dawk in-negozjati kienu ġew konklużi u l-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra (1) (“il-Ftehim”) ġie ffirmat fis-6 ta' Ottubru 2010. Il-Ftehim jinkludi Protokoll dwar il-kooperazzjoni kulturali (“il-Protokoll”) li l-Artikolu 1 tiegħu jistabbilixxi l-qafas li fi ħdanu l-Partijiet jikkooperaw biex jiġu ffaċilitati l-iskambji li jirrigwardaw attivitajiet kulturali, oġġetti u servizzi, inkluż fost oħrajn, fis-settur awdjoviżiv.

               (3)

               Skont l-Artikolu 15.10.5 tal-Ftehim, huwa ġie applikat provviżorjament fir-rigward ta' parti minnu permezz tad-Deċiżjoni tal-Kunsill 2011/265/UE (2) (“id-Deċiżjoni”) mill-1 ta' Lulju 2011, soġġett għall-konklużjoni tiegħu f'data aktar tard.

               (4)

               Skont l-Artikolu 3 tad-Deċiżjoni, l-Artikoli 4(3), 5(2), 6(1), 6(2), 6(4), 6(5), 8, 9 u 10 tal-Protokoll ma ġewx applikati provviżorjament.

               (5)

               F'konformità mal-Artikolu 4(1) tad-Deċiżjoni, il-Kummissjoni għandha tgħarraf bil-miktub lill-Korea dwar l-intenzjoni tal-Unjoni li ma testendix il-perijodu ta' intitolament għal koproduzzjonijiet awdjoviżivi skont l-Artikolu 5 tal-Protokoll konsegwentement għall-proċedura stabbilita fl-Artikolu 5(8) tiegħu, ħlief jekk, fuq proposta mill-Kummissjoni, il-Kunsill jaqbel erba' xhur qabel it-tmiem ta' tali perijodu ta' intitolament li jkompli l-intitolament. Jekk il-Kunsill jaqbel li jkompli b'dan l-intitolament, dak l-obbligu li jiġi pprovdut avviż għandu jerġa' ssir applikabbli fi tmiem il-perijodu mġedded tal-intitolament. Għall-għanijiet speċifiċi tad-deċiżjoni dwar it-tkomplija tal-perijodu ta' intitolament, il-Kunsill għandu jaġixxi b'unanimità.

               (6)

               L-Artikolu 3 tal-Protokoll jipprovdi għall-istabbiliment ta' Kumitat dwar il-Kooperazzjoni Kulturali li għandu, fost il-kompiti tiegħu, jissorvelja l-implimentazzjoni tal-Protokoll.

               (7)

               Skont l-Artikolu 6 tad-Deċiżjoni, ir-rappreżentanti tal-Unjoni fil-Kumitat dwar il-Kooperazzjoni Kulturali għandhom jinkludu uffiċjali għoljin kemm tal-Kummissjoni kif ukoll tal-Istati Membri li għandhom għarfien espert u esperjenza fi kwistjonijiet u prattiċi kulturali, u li għandhom jippreżentaw il-pożizzjoni tal-Unjoni skont it-Trattat.

               (8)

               Id-deċiżjonijiet tal-Kumitat ma għandhomx jagħtu xi drittijiet jew jimponu xi obbligi li jistgħu jiġu invokati direttament quddiem il-qrati u t-tribunali tal-Unjoni jew tal-Istati Membri.

               (9)

               Il-korpi preparatorji tal-Kunsill li huma kompetenti fil-qasam tal-kultura u l-affarijiet awdjoviżivi għandhom jiġu involuti minn kmieni fit-tfassil tal-pożizzjoni li għandha tittieħed f'isem l-Unjoni fil-Kumitat dwar il-Kooperazzjoni Kulturali.

               (10)

               Din id-Deċiżjoni ma għandhiex taffettwa l-kompetenzi rispettivi tal-Unjoni u tal-Istati Membri.

               (11)

               L-Unjoni għandha tiddetermina l-pożizzjoni li għandha tittieħed fil-Kumitat dwar il-Kooperazzjoni Kulturali fir-rigward tal-adozzjoni tar-regoli ta' proċedura tal-Kumitat dwar il-Kooperazzjoni Kulturali,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fil-Kumitat dwar il-Kooperazzjoni Kulturali stabbilit mill-Protokoll dwar il-Kooperazzjoni Kulturali għall-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal- Korea, min-naħa l-oħra,fir-rigward tal-adozzjoni tar-regoli ta' proċedura tal-Kumitat dwar il-Kooperazzjoni Kulturali għandha tkun ibbażata fuq l-abbozz ta' deċiżjoni tal-Kumitat dwar il-Kooperazzjoni Kulturali mehmuż ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta' Settembru 2013.

            Għall-Kunsill

            Il-President

         V. JUKNA

      (1)  ĠU L 127, 14.5.2011, p. 6.

      (2)  Deċiżjoni tal-Kunsill 2011/265/UE tas-16 ta' Settembru 2010 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra (ĠU L 127, 14.5.2011, p. 1).

      ABBOZZ
      DEĊIŻJONI Nru … TAL-KUMITAT UE-KOREA DWAR IL-KOOPERAZZJONI KULTURALI
      ta'
      dwar l-adozzjoni tar-regoli ta' proċedura tal-Kumitat dwar il-Kooperazzjoni Kulturali
      IL-KUMITAT DWAR IL-KOOPERAZZJONI KULTURALI,
      Wara li kkunsidra l-Protokoll dwar il-Kooperazzjoni Kulturali għall-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra, iffirmat fi Brussell fis-6 ta' Ottubru 2010, u b'mod partikolari l-Artikolu 3 tiegħu,
      Billi:

                  (1)

                  L-Artikolu 3 tal-Protokoll dwar il-Kooperazzjoni Kulturali (“il-Protokoll”) jipprovdi għall-istabbiliment ta' Kumitat dwar il-Kooperazzjoni Kulturali (“il-Kumitat”).

                  (2)

                  Il-Kumitat għandu jeżerċita l-funzjonijiet kollha tal-Kumitat tal-Kummerċ fir-rigward tal-Protokoll, f'konformità mal-Artikolu 3.3 tal-Protokoll.

                  (3)

                  Il-Kumitat għandu jadotta r-regoli ta' proċedura tiegħu stess,

            ADOTTA DIN ID-DEĊIŻJONI:
      Artikolu 1
      Ir-regoli ta' proċedura tal-Kumitat huma stabbiliti kif jinsabu fl-Anness.
      Artikolu 2
      Din id-Deċiżjoni għandha tidħol fis-seħħ fi …

         Magħmul fi … fi …

               Għall-Kumitat dwar il-Kooperazzjoni Kulturali

               L-ewwel Viċi Ministru

               Ministeru tal-Kultura, Sport u Turiżmu tar-Repubblika tal-Korea

            …

               [Għandha timtela min-naħa tal-Korea]

               Direttur Ġenerali tad-Direttorat Ġenerali għall-Edukazzjoni u Kultura

               Kummissjoni Ewropea

            …

      ANNESS
      REGOLI TA' PROĊEDURA TAL-KUMITAT DWAR IL-KOOPERAZZJONI KULTURALI
      Artikolu 1
      Kompożizzjoni u Presidenza
      1.   Il-Kumitat dwar il-Kooperazzjoni Kulturali (“il-Kumitat”) previstfl-Artikolu 3.1 tal-Protokoll dwar il-Kooperazzjoni Kulturali (“il-Protokoll”) għall-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra (“il-Ftehim”) għandu jwettaq il-funzjonijiet kollha tal-Kumitat tal-Kummerċ fir-rigward tal-Protokoll, f'konformitàmal-Artikolu 3.3 tal-Protokoll, u jissorveljal-implimentazzjoni tal-Protokoll.
      2.   Il-Kumitat għandu jkun magħmul mir-rappreżentanti tal-Kummissjoni u dawk tal-Istati Membri, li jistgħu jiġu rrappreżentati, għas-suġġetti fl-oqsma tal-kompetenzi tagħhom, mill-Presidenza tal-Kunsill tal-Unjoni Ewropea, minn naħa waħda, u r-rappreżentanti tal-Korea, min-naħa l-oħra. Kif previst fl-Artikolu 3.1 tal-Protokoll, dawn ir-rappreżentanti għandhom ikunu uffiċjali għolja minn ħdan l-amministrazzjoni ta' kull Parti li jkollhom għarfien espert u esperjenza fi kwistjonijiet u prattiki kulturali.
      3.   Il-Kumitat għandu jkun kopresedut mid-Direttur Ġenerali għall-Bureau tal-Politika dwar il-Kontenut tal-Ministru tal-Kultura, l-Isport u t-Turiżmu tal-Korea u d-Direttur għall-Kultura u l-Midja tad-Direttorat Ġenerali għall-Edukazzjoni u l-Kultura tal-Kummissjoni Ewropea. Kull wieħed mill-Presidenti jista' jirranġa biex ikun rappreżentat minn persuna magħżula rispettiva.
      Artikolu 2
      Rappreżentanza
      1.   Kull Parti għandha tgħarraf lill-Parti l-oħra bil-lista tal-membri tagħha li jkunu fil-Kumitat. Il-lista ser tiġi amministrata mis-Segretarju tal-Kumitat.
      2.   Membru li jixtieq jiġi rappreżentat minn rappreżentant alternattiv għandu jgħarraf lill-Presidenza tal-Kumitat b'isem ir-rappreżentant alternattiv tiegħu jew tagħha qabel il-laqgħa fejn hu jew hi għandhom jiġu rappreżentati. Ir-rappreżentant supplenti ta' membru tal-Kumitat għandu jeżerċita d-drittijiet kollha ta' dak il-membru.
      Artikolu 3
      Laqgħat
      1.   Il-Kumitat għandu jiltaqa' minn tal-inqas darba fis-sena, u kif meħtieġ fuq talba ta' wieħed mill-Partijiet. Il-laqgħat għandhom isiru fi Brussell jew f'Seoul b'mod alternattiv, sakemm ma jiftehmux mod ieħor il-Partijiet. Jekk iż-żewġ Partijiet jaqblu, il-laqgħat ta' Kumitat Speċjali jistgħu jsiru permezz ta' vidjokonferenza jew telekonferenza.
      2.   Kull laqgħa tal-Kumitat għandha titlaqqa' mis-Segretarju ta' dan l-istess Kumitat fi żmien u f'post li jkun hemm qbil dwaru miż-żewġ Partijiet. Is-sejħa għal-laqgħa għandha tinħareġ mis-Segretarjat tal-Kumitat għall-membri tal-Kumitat mhux aktar tard minn tliet xhur qabel il-bidu tas-seduta sakemm ma jiftehmux mod ieħor il-Partijiet.
      Artikolu 4
      Delegazzjoni
      Il-membri tal-Kumitat jistgħu jkunu akkumpanjati minn uffiċjali. Qabel kull laqgħa, il-Presidenti tal-Kumitat għandu jiġi mgħarraf dwar il-kompożizzjoni maħsuba tad-delegazzjonijiet li jattendu l-laqgħa.
      Artikolu 5
      Osservaturi u esperti
      Il-Presidenti tal-Kumitatjistgħujistiednuosservaturi u espertibiex jattendu l-laqgħattiegħu fuq bażi ad hoc.
      Artikolu 6
      Segretarjat
      Il-Punti ta' Kuntatt Domestiċi kif imsemmija fl-Artikolu 3.4 tal-Protokollgħandhom jaġixxu konġuntament bħala Segretarjat tal-Kumitat.
      Artikolu 7
      Dokumenti
      Fejn id-deliberazzjonijiet tal-Kumitat ikunu bbażati fuq dokumenti ta' sostenn miktubin, dawn id-dokumenti għandhom jiġu nnumerati u ċċirkolati mis-Segretarjat tal-Kumitat bħala dokumenti tal-Kumitat.
      Artikolu 8
      Korrispondenza
      1.   Il-korrispondenza għal Presidenti tal-Kumitat għandha tintbagħat lill-Presidenti lis-Segretarjat tal-Kumitat biex dan jiċċirkolaha mal-membri tal-Kumitat.
      2.   Il-korrispondenza mingħand il-Presidenti tal-Kumitat għandha tintbagħat lil min tkun indirizzata mis-Segretarju tal-Kumitat u tiġi nnumerata u ċċirkolata, fejn adatt, fost il-membri l-oħra tal-Kumitat.
      Artikolu 9
      Aġenda għal-Laqgħat
      1.   Għandha titħejja aġenda provviżorja għal kull laqgħa mis-Segretarjat tal-Kumitat. Din għandha tintbagħat, flimkien mad-dokumenti rilevanti, lill-membri tal-Kumitat, kif ukoll lill-President tal-Kumitat sa mhux aktar tard minn xahrejnqabel il-bidu tal-laqgħa.
      2.   L-aġenda għandha tiġi adottata mill-Kumitat fil-bidu ta' kull laqgħa. Kull punt minbarra dawk li jidhru fl-aġenda provviżorja jista' jitqiegħed fuq l-aġenda jekk il-Partijiet jaqblu li jsir hekk.
      3.   Il-Presidenti tal-Kumitat jistgħu, bi qbil maż-żewġ Partijiet, iqassru l-perijodu ta' żmien speċifikat fil-paragrafu 1 biex jitqiesu r-rekwiżiti ta' każ partikolari.
      Artikolu 10
      Minuti
      1.   Is-Segretarju tal-Kumitat għandu jfassal abbozz ta' minuti, normalment fi żmien 21 jum wara tmiem il-laqgħa.
      2.   Il-minuti għandhom, bħala regola ġenerali, jagħtu fil-qosor kull punt fl-aġenda, u jispeċifikaw fejn hu applikabbli:

                  (a)

                  id-dokumenti ppreżentati lill-Kumitat;

                  (b)

                  kwalunkwe dikjarazzjoni li membru tal-Kumitat jitlob li tiddaħħal; u

                  (c)

                  id-deċiżjonijiet adottati, ir-rakkomandazzjonijiet magħmula, l-istqarrijiet miftiehma u l-konklużjonijiet adottati dwar punti speċifiċi.

            3.   Il-minuti għandhom ukoll jinkludu lista tal-parteċipantikollha li ħadu sehem fil-laqgħa.
      4.   Il-minuti għandhom jiġu approvati bil-miktub miż-żewġ Partijiet fi żmien 28jummid-data li fiha jasal l-abbozz ta' minuti jew fi żmien kwalunkwe data oħra li jiftiehmu dwarha l-Partijiet. Ladarba l-minuti jkunu approvati, is-Segretarjat tal-Kumitat irid jiffirma żewġ kopji tagħhom u kull Parti għandha tirċievi kopja oriġinali ta' dawn id-dokumenti awtentiċi. Għandhom jintbagħtu kopji tal-minuti ffirmati lill-membri tal-Kumitat.
      Artikolu 11
      Deċiżjonijiet u Rakkomandazzjonijiet
      1.   Sabiex jilħaq l-għanijiet tal-Protokoll, il-Kumitat għandu jkollu s-setgħa li jieħu deċiżjonijiet jew rakkomandazzjonijiet dwar il-kwistjonijiet kollha fil-każijiet previsti mill-Protokoll.
      2.   Il-Kumitat għandu jadotta deċiżjonijiet u rakkomandazzjonijiet bi qbil bejn il-Partijiet. Talli atti għandhom ikunu intitolati “Deċiżjoni” jew “Rakkomandazzjoni” rispettivament.
      3.   Fil-perijodu ta' bejn il-laqgħat, il-Kumitat jista' jadotta deċiżjonijiet jew rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk. Il-proċedura bil-miktub għandha tikkonsisti minn skambju ta' noti bejn il-Presidenti tal-Kumitat. Id-deċiżjonijiet jew ir-rakkomandazzjonijiet li huma soġġetti għall-proċedura bil-miktub għandhom jiġu ċċirkulati mis-Segretarjat tal-Kumitat lill-membri tiegħu tal-inqas xahrejn qabel id-data tal-adozzjoni tagħhom. Is-Segretarjat tal-Kumitat għandu jistabbilixxi li l-proċedura bil-miktub tlestiet u jinforma lill-membri tal-Kumitat tiegħu.
      4.   Is-Segretarjat tal-Kumitat għandu jagħti lil kull deċiżjoni u rakkomandazzjoni numru tas-serje, id-data tal-adozzjoni u deskrizzjoni tas-suġġett tagħha u għandu jiċċirkolahom lill-membri tal-Kumitat. Kull deċiżjoni għandha tipprevedi d-data tad-dħul fis-seħħ tagħha.
      5.   Id-deċiżjonijiet u r-rakkomandazzjonijiet adottati mill-Kumitat għandhom jiġu awtentikati permezz ta' żewġ kopji awtentiċi ffirmati mill-Presidenti tal-Kumitat.
      Artikolu 12
      Pubbliċità u Kunfidenzjalità
      1.   Sakemm ma jiġix deċiż mod ieħor, il-laqgħat tal-Kumitat ma għandhomx ikunu pubbliċi.
      2.   Meta Parti tressaq informazzjoni kkunsidrata bħala kunfidenzjali skont il-liġijiet u r-regolamenti tagħha lill-Kumitat, il-Parti l-oħra għandha tittratta din l-informazzjoni bħala kunfidenzjali.
      3.   Kull Parti tista' tiddeċiedi dwar il-pubblikazzjoni tad-deċiżjonijiet u r-rakkomandazzjonijiet tal-Kumitat fil-pubblikazzjoni uffiċjali rispettiva tagħha.
      Artikolu 13
      Spejjeż
      1.   Kull Parti għandha tieħu ħsieb l-ispejjeż li ġġarrab bħala riżultat tal-parteċipazzjoni fil-laqgħat tal-Kumitat, kemm fir-rigward tal-impjegati, l-ivvjaġġar u n-nefqa tal-għajxien kif ukoll fir-rigward tan-nefqa tal-posta u tat-telekomunikazzjonijiet.
      2.   In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tospita l-laqgħa.


title: Deċiżjoni tal-Kummissjoni (UE) 2016/1366 tal-10 ta' Awwissu 2016 li tikkonferma l-parteċipazzjoni tal-Estonja fil-kooperazzjoni msaħħa fil-qasam tal-liġi applikabbli għad-divorzju u s-separazzjoni legali

text:
               11.8.2016

               MT

               Il-Ġurnal Uffiċjali tal-Unjoni Ewropea

               L 216/23

         DEĊIŻJONI TAL-KUMMISSJONI (UE) 2016/1366
   tal-10 ta' Awwissu 2016
   li tikkonferma l-parteċipazzjoni tal-Estonja fil-kooperazzjoni msaħħa fil-qasam tal-liġi applikabbli għad-divorzju u s-separazzjoni legali
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 328(1) u l-Artikolu 331(1) tiegħu,
   Wara li kkunsidrat id-Deċiżjoni tal-Kunsill 2010/405/UE tat-12 ta' Lulju 2010 li tawtorizza kooperazzjoni msaħħa fil-qasam tal-liġi li tapplika għad-divorzju u għas-separazzjoni legali (1),
   Wara li kkunsidrat ir-Regolament tal-Kunsill (UE) Nru 1259/2010 tal-20 ta' Diċembru 2010 li jimplimenta kooperazzjoni msaħħa fil-qasam tal-liġi applikabbli għad-divorzju u għas-separazzjoni legali (2),
   Wara li kkunsidrat in-notifika mill-Estonja tal-intenzjoni tagħha li tipparteċipa fil-kooperazzjoni msaħħa fil-qasam tal-liġi applikabbli għad-divorzju u għas-separazzjoni legali,
   Billi:

               (1)

               Fit-12 ta' Lulju 2010, il-Kunsill iddeċieda li jawtorizza kooperazzjoni msaħħa bejn il-Belġju, il-Bulgarija, il-Ġermanja, Spanja, Franza, l-Italja, il-Latvja, il-Lussemburgu, l-Ungerija, Malta, l-Awstrija, il-Portugall, ir-Rumanija u s-Slovenja fil-qasam tal-liġi applikabbli għad-divorzju u s-separazzjoni legali.

               (2)

               Fl-20 ta' Diċembru 2010, il-Kunsill adotta r-Regolament (UE) Nru 1259/2010 li jimplimenta kooperazzjoni msaħħa fil-qasam tal-liġi li tapplika għad-divorzju u għas-separazzjoni legali.

               (3)

               Fil-21 ta' Novembru 2012, il-Kummissjoni adottat id-Deċiżjoni 2012/714/UE li tikkonferma l-parteċipazzjoni tal-Litwanja fil-kooperazzjoni msaħħa fil-qasam tal-liġi applikabbli għad-divorzju u s-separazzjoni legali (3).

               (4)

               Fis-27 ta' Jannar 2014, il-Kummissjoni adottat id-Deċiżjoni 2014/39/UE li tikkonferma l-parteċipazzjoni tal-Greċja fil-kooperazzjoni msaħħa fil-qasam tal-liġi applikabbli għad-divorzju u s-separazzjoni legali (4).

               (5)

               L-Estonja nnotifikat l-intenzjoni tagħha li tipparteċipa f'kooperazzjoni msaħħa fil-qasam tal-liġi applikabbli għad-divorzju u s-separazzjoni legali b'ittra datata t-13 ta' April 2016, li l-Kummissjoni rreġistrat li rċevietha fit-18 ta' April 2016.

               (6)

               Il-Kummissjoni tinnota li la d-Deċiżjoni 2010/405/UE u lanqas ir-Regolament (UE) Nru 1259/2010 ma jippreskrivu xi kundizzjoni partikolari għall-parteċipazzjoni f'kooperazzjoni msaħħa fil-qasam tal-liġi applikabbli għad-divorzju u s-separazzjoni legali u jeħtieġ li l-parteċipazzjoni tal-Estonja ssaħħaħ il-benefiċċji ta' din il-kooperazzjoni msaħħa.

               (7)

               Jeħtieġ għalhekk li l-parteċipazzjoni tal-Estonja fil-kooperazzjoni msaħħa fil-qasam tal-liġi applikabbli għad-divorzju u s-separazzjoni legali tiġi kkonfermata.

               (8)

               Jeħtieġ li l-Kummissjoni tadotta miżuri tranżitorji meħtieġa għall-Estonja għall-applikazzjoni tar-Regolament (UE) Nru 1259/2010.

               (9)

               Jeħtieġ li r-Regolament (UE) Nru 1259/2010 jidħol fis-seħħ fl-Estonja fil-jum wara dak tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea,

         ADOTTAT DIN ID-DEĊIŻJONI:
   Artikolu 1
   Parteċipazzjoni tal-Estonja f'kooperazzjoni msaħħa
   1.   Il-parteċipazzjoni tal-Estonja f'kooperazzjoni msaħħa fil-qasam tal-liġi applikabbli għad-divorzju u s-separazzjoni legali awtorizzata permezz tad-Deċiżjoni 2010/405/UE hija kkonfermata.
   2.   Ir-Regolament (UE) Nru 1259/2010 għandu japplika għall-Estonja skont din id-Deċiżjoni.
   Artikolu 2
   Informazzjoni li għandha tingħata mill-Estonja
   Mill-11 ta' Mejju 2017 l-Estonja għandha tikkomunika lill-Kummissjoni id-dispożizzjonijiet nazzjonali tagħha, jekk ikun hemm, dwar:

               (a)

               ir-rekwiżiti formali applikabbli għall-ftehimiet dwar l-għażla tal-liġi applikabbli skont l-Artikolu 7(2) sa (4) tar-Regolament (UE) Nru 1259/2010; kif ukoll

               (b)

               il-possibbiltà li tintgħażel il-liġi applikabbli skont l-Artikolu 5(3) tar-Regolament (UE) Nru 1259/2010.

         Artikolu 3
   Dispożizzjonijiet tranżitorji għall-Estonja
   1.   Ir-Regolament (UE) Nru 1259/2010 għandu japplika għall-Estonja biss fir-rigward tal-proċedimenti ġuridiċi mibdija kif ukoll għall-ftehimiet tat-tip imsemmija fl-Artikolu 5 tar-Regolament (UE) Nru 1259/2010 konklużi mill-11 ta' Frar 2018.
   Madankollu, għandu jingħata effett ukoll fl-Estonja l-ftehim dwar l-għażla tal-liġi applikabbli, konkluż qabel il-11 ta' Frar 2018, sakemm ikun konformi mal-Artikoli 6 u 7 tar-Regolament (UE) Nru 1259/2010.
   2.   Ir-Regolament (UE) Nru 1259/2010 għandu japplika għall-Estonja bla preġudizzju għall-ftehimiet dwar l-għażla tal-liġi applikabbli konklużi skont il-liġi tal-Istat Membru li quddiem il-qorti tiegħu jittella' l-każ qabel il-11 ta' Frar 2018.
   Artikolu 4
   Dħul fis-seħħ u data tal-applikazzjoni tar-Regolament (UE) Nru 1259/2010 fl-Estonja
   Ir-Regolament (UE) Nru 1259/2010 għandu jidħol fis-seħħ fl-Estonja fil-jum wara dak tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea.
   Ir-Regolament (UE) Nru 1259/2010 għandu japplika għall-Estonja mill-11 ta' Frar 2018.
   Artikolu 5
   Id-dħul fis-seħħ
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-10 ta' Awwissu 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 189, 22.7.2010, p. 12.

      (2)  ĠU L 343, 29.12.2010, p. 10.

      (3)  ĠU L 323, 22.11.2012, p. 18.

      (4)  ĠU L 23, 28.1.2014, p. 41.